Beraya Bukan Anak Je Kena Jaga Adab, Bapa & Mak Budak Pun Sama. Follow Ni, Barulah Kunjungan Disenangi!

Walau teruja macam mana sekali pun untuk meraikan Hari Raya ini, adab seisi keluarga sebagai tetamu jangan dipandang ringan. Apa yang pasti bukan anak-anak kita sahaja perlu dijaga adabnya, malah kita yang sudah berusia ini juga kadang-kadang tidak terlepas daripada alpa. Bimbang juga akhirnya mengundang rasa tidak selesa kepada tuan rumah. Kalau boleh, biarlah kunjungan keluarga kita menjadi suatu perkara yang menyenangkan hati tuan rumah.

Untuk  itu, jom ketahui beberapa adab bila beraya di rumah orang yang dikongsikan oleh Firdaus Syakirin ini. Jom semak.

“Tips dan Adab-adab beraya di rumah orang”

Raya dah tak lama lagi dah, lagu-lagu raya pun dah berkumandang sana sini, so abam nak kongsikan tips dan adab-adab beraya di rumah orang :

1. Call dulu sebelum datang

Perkara ni bukan apa, untuk memudahkan tuan rumah…mungkin dia boleh suruh kita pergi rumah lain dulu, sebab rumah dia dah penuh…mungkin juga dia boleh prepare apa yang patut bila tahu kita nak datang…mana la tau, kot-kot ada makanan yang dah habis, dia boleh masak baru, topup baru sebelum kita sampai.

2. Berkunjung dengan niat untuk menziarah.

Bukan niat untuk nak tengok dia tukar kereta baru ke, dia tukar perabot baru ke, tahun ni langsir dia design apa dan warna apa, apa tema baju raya dia sekeluarga…dia tak tukar apa-apa pun tak pa, bukan menjadi sesuatu yang wajib bilamana raya je, kena serba serbi baru…nope…

3. Kalau ada anak kecik, tolong jaga, tolong kawal.

Pesan kat anak-anak kita sebelum sampai rumah orang tu, suruh diorang behave, jaga kelakuan, jangan buas, jangan melompat sana sini, jangan conteng sofa orang, jangan celup tangan dalam akuarium orang, jangan masuk ke dapur orang, duduk kat ruang tamu SAHAJA, makan apa yang ada, jangan merungut, jangan buat muka kalau tak ada benda yang dia suka makan…warning dia, kalau tak behave, abah cubit atau masuk je dalam kereta, kena dengan mak…jangan biar anak-anak kita melilau dalam rumah orang, pegang macam-macam atau rosakkan barang orang…alasan “ala, budak-budak, biasa la…” NO NO NO, Pasu aku yang ank kau pecahkan tu, aku beli kat Antartika beb…!!!

4. Jangan menyusahkan tuan rumah.

“Ala, air oren ke? Ada Teh Ais Cincau tak? boleh bancuh Teh Ais Cincau tak?” “Mee ni campur sayur eh? Boleh tak buat mee yang tak de sayur sebab I tak makan sayur, jangan lupa letak ayam dan daging…” Beb, ko sapa beb? PM Malaysia? Sultan Selangor? Ko marhaien gak beb, minum dan makan apa yang ada. Ko datang beraya, bukan ko pegi restoran 5 star…banyak cekadak plak dia nak tuan rumah ikut selera dia…

5. Minta izin ke tandas, atau ke dapur, atau nak solat.

Suarakan keinginan nak guna tandas, atau nak bawak pinggan yang dah habis makan tu untuk dicuci didapur, atau nak tunaikan solat. Jangan terus redah masuk rumah orang macam tu ja…ada tempat-tempat yang tuan rumah kurang selesa untuk tetamu masuk atau tengok, jadi sila hormati tuan rumah…

6. Duit raya bukan perkara wajib.

Duit raya ni sifatnya sedekah, bukan perkara yang diwajibkan dalam Islam, hukumnya juga harus…kita dibesarkan dengan budaya bagi duit raya pada hari raya, so kalau ada rumah yang tak  bagi, JANGAN MINTAK…kalau ada rumah yang bagi, jangan ckp “ALA, 3 RINGGIT JER”…itu hak tuan rumah untuk bagi,  takde nilai tetap, semuanya atas kemampuan tuan rumah…

7. Jangan duduk lama sangat.

Bila berkunjung ke rumah orang, jangan la duduk lama sangat…tuan rumah memang tak cakap apa, tapi common sense la untuk berpada-pada duduk rumah dia…dia mungkin nak kena mandi, mugkin nak kena masuk dapur mengemas, mungkin nak kena bersihkan rumah sebelum kedatangan tetamu lain…maka, perlu ada kesedaran untuk TAHU bila nak balik…mentang-mentang TV tayang citer best, 3 jam punya crita, hindustan, 3 jam ko duduk umah dia…tu umah orang, bukan panggung wayang…

8. Letak tepi la HP tu.

Raya ni, kalau boleh, ko letak la tepi hp Hawauwei P30 ko tu…simpan dalam beg…bersembang, meriahkan suasana rayatu…JANGAN #rayaumahsenah#lamatakjumpa #diabuatmeekuah #sedap #jemputdtg…bukan masanya ko nk ber-FB, ber-Insta bagai, Tweet2, berhashtag bagai..masa untuk beraya, untuk nak tanya khabar masing-masing…kalau datang untuk main HP, WI-Fi cemey, ko tak yah datang la dik…kita beraya melalui wassup ja…

9. Berterima kasih kepada tuan rumah.

Ucapkanlah terima kasih kepada tuan rumah sebelum balik kerana diorang sudi melayan kita sebagai tetamu mereka…puji makanan yang disediakannya…bagi tuan rumah gembira dengan kedatangan kita…

Deep pulak tips beraya abam kali ni…semoga bermanfaat ya, take note point-point penting ni to avoid ko kena kecam atau kena viral lepas balik dari umah dia..


Banyaknya Semut! Campur Dua Bahan Ni, Sembur & Tunggu Hasilnya

Banyak-banyak serangga kat rumah, semut lah yang paling susah nak hilang. Kat mana ada makanan, kat situ juga mereka mesti ada! Serabut dibuatnya..

Bukan apa, semut ni kalau datang, tak datang seekor. Datang satu kampung! Kita yang semangat nak buat kerja, terbantut jadinya haaa.

Bagaimanapun, anda sebenarnya boleh menghalau semut dengan hanya menggunakan dua bahan mudah ini sahaja.

Menurut pengguna TikTok, @Jason_jezi, cara terbaik untuk menghalau semut itu adalah dengan menggunakan cuka dan serbuk sabun.

Menerusi video itu, Jason mencampurkan satu sudu serbuk sabun dan satu sudu cuka. Selepas itu, masukkan ke dalam botol spray dan sembur pada laluan semut.

Campur satu sudu serbuk sabun

Campurkan satu sudu cuka

Campurkan kedua-duanya sekali

Masukkan dalam botol spray

Boleh terus sembur di laluan semut yang biasa lalu

Belum cuba belum tahu kan? Harap tip ini boleh membantu ibu-ibu yang mencari penyelesaian menghalau semut di rumah.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Berseri-Seri Raja Sehari! Anita Baharom Selamat Bernikah Dengan Duda Anak 8

Beberapa hari ini tular tentang Anita Baharom mahu mendirikan rumah tangga. Hari ini, pelakon jelita itu akhirnya selamat bergelar isteri kepada pasangan pilihan, Engku Isyamuddin Tuan Losin, 48, dalam sebuah majlis akad nikah yang berlangsung di Dewan Bizmilla Hall, One City, Subang Jaya kira-kira 11:40 pagi.

Pasangan tersebut dinikahkan oleh abang pengantin perempuan, Zulkifly Baharom bersama saksi yang dilantik.

Manis mengenakan persalinan serba putih, aktres berusia 39 tahun itu telah menerima mas kahwin sebanyak tiga dinar emas.

Majlis akad nikah yang manis dihiasi bunga-bungaan itu dihadiri oleh kira-kira 100 tetamu yang terdiri daripada ahli keluarga terdekat kedua-dua pihak.

Sementara itu, turut dilihat beberapa rakan selebriti seperti Yat Hamzah dan Abby Fana yang hadir meraikan pasangan pangantin tersebut.

Terdahulu, satu sesi khatam AlI-Quran telah berjalan sebelum majlis akad nikah berlangsung.

Untuk rekod, Anita pernah mendirikan rumah tangga bersama Mohd Ismadi Ismail pada 2006 dan dikurniakan tiga orang cahaya mata iaitu Syifa Dhia Nurina, Mohamad Dhia Iskandar dan Mohamad Dhia Mikail.

Bagaimanpun, Ismadi dilaporkan meninggal dunia pada 1 Januari 2022 akibat penyakit kencing manis.

Manakala, ini bukan perkahwinan pertama bagi Engku Isyamuddin selepas berpisah dengan bekas isterinya. Hasil perkahwinan bersama bekas isteri, Engku Isyamuddin dikurniakan lapan orang cahaya mata.

Sumber : Gempak


Nampak Biasa-Biasa Tapi Nak Didik Anak Jadi ‘Orang’, 25 Ayat Ni Ibu Ayah Kena Buat.

Nak didik anak ni bukan perkara yang mudah. Kena tahu cara yang betul. Bukan aje sikap ibu ayah jadi perhatian anak-anak. Tapi percakapan pun memainkan peranan juga.

Salah cakap memang akan bentuk sikapnya nanti bila besar.

Apa pun bukan mudah nak didik anak jadi ‘orang’ yang berguna kepada keluarga dan masyarakat.

Nak tahu cara ni, ibu ayah kena mula dari segi komunikasi.

Ikuti perkongsian coach parenting, Mohd Fhais ini jelaskan pandangannya mengenai 25 ayat yang kena guna.

25 ayat yang kita boleh guna serta mudah untuk dapatkan kerjasama anak.

1. Kakak lagi 5 minit kita nak balik ye, habiskan makanan segera

2. Adik tak boleh pukul kakak, cepat peluk kakak

3. Kakak pun sama, cepat peluk adik

4. Papa suka tengok anak-anak papa main sama-sama

5. Abg jom kita solat sama-sama

6. Kakak tolong ajak adik solat sekali

7. Adik tolong ibu kemas mainan

8. Boleh adik, nanti ibu bagi main telefon lepas adik dah makan okey

9. Abg nak makan dulu ke nak mandi dulu?

10. Ibu bagi 2 pilihan, kakak nak kemas mainan atau basuh pinggan?

11. Rajinnya kakak, boleh la ibu minta tolong kakak lagi nanti

12. Abg memang bagus, tak takut gelap pun

13. Hebat adik dah tak pakai pampers

14. Hebat abg boleh pujuk adik menangis

15. Ibu bagi adik nangis puas-puas, sampai kiraan 10 adik kena berhenti okey?

16. Abg kalau nak apa-apa tanya ibu dulu, ibu tak suka abg selongkar dapur macam ni.

17. Cuba kakak cerita apa yang berlaku sampai kakak nangis macam ni?

18. Adik suka cokelat ye, tapi tak boleh makan banyak-banyak nanti gigi rosak.

19. Bukan ibu tak nak bagi adik cokelat, kan semalam baru makan. Mana boleh makan hari-hari nanti gigi tercabut macam atuk tak ada gigi. Adik nak jadi macam gigi atuk?

20. Ibu minta maaf sebab buat adik sedih. Ibu marah sebab adik tak dengar pesan ibu, ibu pun juga sedih bila adik tak dengar.

21. Ibu bukan marah adik, ibu nasihat. Adik tak boleh sedih bila ibu nasihat, itu tanda ibu sayang adik.

22. Kakak tolong jagakan adik sekejap, ibu nak basuh pinggan

23. Abg tolong tengok adik sekejap, ibu nak pergi dapur kejap

24. Tepat jam 10 malam kita semua akan masuk tidur okey?

25. Dah jam 10, tutup tv dan tutup lampu semua masuk tidur

Selamat mencuba & semoga bonding dengan anak makin kuat sebab tak ada marah-marah lagi.

Sumber: Mohd Fhais

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Tak Sangka Si Bulus Pun Kena Kerja, Rupanya Ini Tugasnya!

Kucing merupakan antara haiwan peliharaan yang menjadi kegemaran orang ramai. Telatahnya yang nakal dan terkadang manja mampu mencuit hati .

Tular di media sosial,  bahawa seekor kucing telah ‘dilantik’ sebagai penjawat awam (PNS) di Pejabat Perkhidmatan Cuk4i atau KPP Pratama Serpong di Tangerang Selatan, Indonesia. Siapa sangka si bulus kena ‘kerja’ malah diberi kad pekerja!

Merujuk ciapan menerusi akaun rasmi Direktorat JenderaI (Ditjen) Percukaian Kementerian Kewangan, kucing yang digelar Soleh itu turut diberikan ‘kad pekerja’.

Difahamkan, kucing berbulu putih dan hitam itu ditemui di KPP Pratama Serpong ketika ia masih kecil.

Kedatangannya turut disambut baik oleh pegawai di premis itu sehinggalah ia turut dianggap sebagai ‘kakitangan’ di pejabat berkenaan.

“Soleh kini sudah menjadi staf kami,” ujar admin akaun Twitter tersebut.

Antara ‘tugas’ diberikan kepada Soleh adalah menggembirakan dan menceriakan kakitangan serta pembayar cukai yang hadir di KPP Pratama Serpong.

“Soleh sering dilihat melakukan ‘tugasnya’ di sekitar rakan sekerjanya lain. Seluruh ruang @pajakserpong adalah tempat kerja Soleh yang dilantik sebagai ‘pelatih ahli meow’,” jelas ciapan itu lagi secara berseloroh.

Sumber : Sinar Harian memetik agensi


Nak Diet Sepanjang Ramadan? Ini Menu Yang Sesuai Diambil Ketika Berbuka & Sahur

Masuk je bulan ramadan, semua aim nak diet! Konon bila raya nanti boleh la pakai baju cantik-cantik.. Betul tak?

Secara logik akal, mungkin ramai individu yang akan fikir bahawa bulan Ramadan adalah ketika yang paling sesuai untuk anda mula berdiet kerana berpuasa itu hal wajib.

Ya, anda mungkin betul tentang perkara di atas kerana dengan puasa wajib bagi penganut agama Islam, individu secara tidak langsung hanya akan makan pada waktu tertentu.

Pun begitu, ia juga boleh jadi satu masalah kerana individu cenderung untuk makan dengan lebih sedap dan banyak pada waktu sahur dan iftar lantas menjadikan usaha diet anda itu rosak.

Sebenarnya, keputusan terletak di tangan individu. Anda mungkin tidak perlu tunggu sehingga bulan puasa tiba baru hendak mula diet kerana bila-bila masa sahaja anda boleh bermula.

Namun jika anda masih ingin cuba untuk berdiet dengan berpuasa, jangan putus asa dan teruskan!

Antara tip-tip penting di bulan Ramadan!

Di bulan puasa, ia adalah peluang utama untuk kita semua memulakan atau mengamalkan cara dan gaya pemakanan yang baik. Dengannya, tubuh badan akan jadi lebih sihat.

Walaupun anda tidak boleh makan dari terbit fajar hingga tenggelam matahari, namun anda masih boleh makan pada waktu sahur dan iftar dengan juadah yang sihat.

Dengan berpandu kepada beberapa tip-tip penting di bawah, tubuh badan anda akan kekal sihat:

#1. Minum air kosong dengan secukupnya
Bukan pada waktu anda sedang berpuasa ya! Anda masih boleh minum air kosong dengan secukupnya di antara waktu iftar dan sahur untuk mengelakkan kondisi dehidrasi.

Jumlah yang disarankan adalah sekurang-kurangnya 10 gelas kerana anda sudah tidak makan dan minum kira-kira 12 jam puasa pada waktu siang. Maka, sila cukup minum air.

Apa yang penting, adalah sumber air tersebut disarankan dalam bentuk air kosong dan bukan air bergula, berkafein mahupun beralkohol kerana ia adalah pilihan yang salah.

#2. Sahur dengan makanan yang mengenyangkan
Sahur itu sangat penting bagi menyediakan sumber tenaga untuk individu mengekalkan tahap kecergasan fizikal dan kecerdasan mental sepanjang tempoh anda berpuasa.

Pengambilan karbohidrat kompleks daripada banyak sumber seperti buah-buahan, sayur-sayuran, kekacang, daging, telur, tenusu dan lain-lain itu amat penting untuk membekalkan tenaga sepanjang hari.

#3. Iftar dengan makanan yang menyegarkan
Iftar itu lebih penting untuk mengisi semula perut yang telah lama menahan lapar dan dahaga. Namun, waktu ini bukan lesen untuk kita semua melantak seperti lupa dunia.

Pengambilan protein, vitamin, mineral dan lain-lain nutrisi adalah sangat penting untuk mengecas kembali sumber tenaga yang hilang. Cuma, pastikan juadah anda itu sihat.

Menu diet berbuka puasa dan bersahur untuk anda

Sekiranya anda berdiet dan berpuasa dalam masa yang sama, ia tiada masalah. Apa yang perlu anda beri lebih perhatian adalah tentang menu diet berbuka puasa dan bersahur itu.

Berikut adalah contoh -jenis jenis hidangan yang mungkin boleh anda amalkan ketika iftar dan sahur:

menu diet berbuka puasa

Sahur
Antara contoh menu yang baik di waktu sahur adalah roti, biskut, nasi, telur, tenusu, minuman malt coklat berserta sayur seperti salad dan buah seperti kurma. Gunakan kreativiti anda untuk menghasilkan juadah bersahur yang lebih sedap, mudah dan berkhasiat.

Cadangan: Sandwic berinti telur, keju dan sos @ krim kegemaran berserta minuman coklat panas.

Menu diet berbuka puasa atau iftar
Antara contoh menu yang baik di waktu iftar adalah nasi, mi, bihun, pasta, daging, minuman teh herba, berserta sayur seperti salad dan buah seperti kurma. Gunakan kreativiti anda untuk menghasilkan juadah berbuka puasa lebih sedap, mudah dan berkhasiat.

Cadangan: Nasi putih berlauk sup daging, sayur timun, buah kurma berserta minuman teh hijau.

Moreh
Jangan dilupa juga waktu moreh sama ada di rumah atau di surau usai solat tarawih ya?

Selepas menikmati menu diet berbuka puasa, anda mungkin masih rasa lapar terutama selepas solat terawih.

Anda mungkin boleh makan pada waktu lepas isyak ini dengan hidangan yang agak ringan seperti roti, biskut dan pelbagai jenis snek sihat untuk kekal bertenaga menjalani ibadah di bulan mulia ini.

Cadangan: Bubur nasi @ lambuk berlauk daging ayam berserta minuman buah lemon atau limau.

Ada ye anak-anak kat rumah tu puasa ‘yang yuk’? Haa meh dengar perkongsian dari PU Riz ni!

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Cara Mudah Tanam Brokoli Guna Benih. Confirm Tanamam Subur!

Ramai yang tahu bahawa sayuran mempunyai khasiat yang dapat menjaga kesihatan tubuh badan. Bagi yang suka menjamu hidangan sayuran seperti brokoli pastinya akan mendapat manfaat khasiatnya.

Brokoli merupakan tanaman sayuran yang termasuk dalam kumpulan sayuran kubis atau Brassicaceae. Brokoli yang kaya dengan pelbagai nutrisi yang diperlukan untuk perkembangan anak antaranya asid folik, kalsium, zat besi dan vitamin A, C, D.

Jika sayuran ini sering kita beli, apa kata kali ini kita cuba bercucuk tanam. Hasilnya tentu lumayan. Tak perlu keluar bajet untuk membeli sayur ini, hanya petik di laman rumah aje. Jom lihat cara tanam menggunakan biji benih.

Brokoli hibrid Tahan Panas :
Jom tanam :

Langkah 1 :
Dapatkan benih BROKOLI, Rendam dalam air. Pilih yang tengelam untuk di semai. Manakala yang terapung rosak atau peratuasaN percambahan kecil.

Langkah 2 :
Biji benih boleh di semai dalam tray atau bekas. Tabur kan benih di atas permukaan dan spray dengan semburan air yang halus atau siram perlahan . Media semaian mesti lah basah. Gunakan tanah organik @ peat moss.

Langkah 3 :
Letak bekas semaian di tempat yang redup jauh dari cahaya matahari. Dalam masa 4 ke 7 hari benih akan bercambah mengeluarkan 2helai daun. Alih kan dan letak di kawasan redup.

Langkah 4 :
Anak pokok boleh di pindahkan dalam polybeg atau pasu setelah berusia 25hari atau boleh juga alih jika pokok tumbuh 6 daun. Alih kan anak benih tadi ke pasu yang besar atau polybeg yang besar pada lewat petang untuk mengelakan benih terkena kejutan cuaca panas.

Langkah 5 :
Letak di tempat teduh dan perlahan alih kan ke kawasan panas selepas 1 minggu .Pastikan guna pasu besar setinggi lebih dari 30cm kerana akar pokok brokoli jenis serabut dan menjalar sedalam 30cm.Dedahkan benih secara perlahan pada cahaya matahari dan siram waktu pagi dan petang.

Langkah 6 :
Baja pokok setiap 2kali seminggu dengan baja organik atau baja buatan/npk.

Langkah 7:
Lakukan semburan racun organik pada pokok setiap 2minggu sekali untuk mencegah serangan belalang dan beluncas atau pun penyakit kulat.

Brokoli boleh di tuai selepas 50 HARI KE 3BULAN. Bunga brokoli sebesar genggaman 1 tangan kita.


“Isteri Selalu Berjuang Mempertahankan Perkahwinan.”En Suami Cuba Renungkan!

Hakikatnya dalam rumahtangga ini untuk kekal bahagia hingga hujung nyawa perlu sama-sama perjuangkannya. Baik isteri mahu pun suami, perlu ada matlamat yang sama dalam menjaga kerukunan rumahtangga.

Pun begitu, tidak dinafikan umumnya isteri lebih dilihat selalu berjuang untuk mempertahankan perkahwinan.

Kenapa ini boleh berlaku?

Memahami keadaan ini, ikuti perkongsian daripada saudara Firdaus Shakirin ini.

5 sebab kenapa isteri selalu berjuang untuk mempertahankan perkahwinan :

1. Orang perempuan ni, kalau boleh, sekali kawin cukup dan biarlah perkahwinan tu kekal sehingga maut yang memisahkan.

Sebelum dia pilih lelaki tu jadi pasangan hidupnya, dia dah fikir masak-masak, 2, 3 kali pkir dah…baik buruk selepas dia buat keputusan utk jadikan lelaki tu teman hidupnya, dia kena hadapi, dia kena terima, dia kena tabah, dia kena redha…itu pilihan dia dan dia harap pilihannya itu tidak menyakiti dia, mengecewakan dia dan membuatkan dia terluka…

Andai terjadi sebaliknya, maka masa tu, dia akan menilai semula…kebiasaannya, dia akan bagi peluang dan tempoh masa yang panjang sebelum dia buat pilihan yang baru…

2. Kalau dah sayang, bukan senang nak benci dan pergi.

Standard orang pompuan, kalau sayang, dia sayang sungguh2…kalau benci, maka nothing can make her happy…bila dia sayang pasangannya, maka dia akan sentiasa cuba buat yang terbaik untuk pasangannya…ada jugak yang smpai dah tak pikir diri sendiri, pikir pasangan sahaja…hidup dia tu macam untuk orang yang dia sayang saja…all out betul-betul untuk pasangannya…

Pe’el orang pompuan, fitrah org pompuan…susah nak hilangkan perasaan sayang bila dah sayang…nak berpaling ketika hati masih sayang tu bukan senang…dia boleh sengaja tenangkan perasaan dia, letak harapan dan pikir yang baik-baik hanya kerana masih sayang…

Selagi dia masih ada perasaan terhadap pasangannya, maka InsyaAllah dia tak akan pergi…

3. Nak tukar pasangan hidup, untuk orang pompuan ni tak mudah.

Ketika nak tukar pasangan hidup atau terima pasangan baru, mungkin dia dah ada 2,3 orang anak…ramai lelaki yang mungkin boleh terima dia, jadi pasangan dia…tapi dalam ramai-ramai tu, berapa pulak yang boleh terima anak-anak dia, jadi ayah yang baik untuk anak-anak dia…

Atas alasan itu, adakalanya mereka memilih untuk meletakkan diri mereka dalam penderitaan asalkan anak-anak masih dengan ayah kandung mereka walaupun ayah kandung mereka itu tidak memperlakukan dan melayan ibu mereka sebaik yang ibu mereka inginkan…

4. Sentiasa berharap.

Makhluk yang banyak berharap ialah orang perempuan…berharap untuk perkara yang baik2, berharap untuk kehidupan yang tenang dan tenteram, berharap untuk sebuah kebahagiaan, berharap untuk perubahan yang lebih baik…tak pernah lekang untuk berharap, tak pernah putus asa untuk berharap…

Berharap dengan usaha…berharap dengan doa…berharap dengan tawakal kepada Allah s.w.t…dlm menunggu Allah memakbulkan apa yang diminta, dia akan bersabar untuk seberapa banyak yang dia boleh terima…

5. Dia dah buat yang terbaik, maka dia ada hak untuk bertahan.

Dia dah all out sepanjang perkahwinan…bebanan yang ditanggung adakalanya melebihi bebanan pasangannya…sebut apa yang dia tak buat dalam tempoh perkahwinan tu…semua dia dah buat, semua dia dah korbankan…

Apa yang pasangan nak, smua dia dah tunaikan…dia dah jalankan kewajipan dia dengan cukup-cukup baik…walaupun tak sesempurna orang lain, but at least dia dah buat sedaya upaya yang dia ada…

For this reason, tak kan dengan semudahnya dia berputus asa untuk perkahwinan dia?tak kan dengan sesenangnya dia nak membiarkan hubungan itu hancur? Mempertahankan itu perlu, berjuang untuk hubungan itu juga perlu…

Cukup sekadar “jika diperlukan”…andai dah tak lagi diperlukan, maka tiada apa yg perlu dia perjuang dan pertahankan…dirinya dah tak lagi diinginkan pasangan, maka dia kena terima hakikat bahawa dia perlu pergi walaupun dia tak ingin pun untuk pergi…

Renung renungkan.


Kesilapan Kewangan Orang Muda Hingga Pencen Selalu Buat. Kena Ambil Tahu, Agar Tak Rugi Kemudian Hari!

Pengurusan kewangan keluarga yang baik tentunya melibatkan pengurusan jangka panjang dan jangka pendek yang dirancang aliran penggunaanya dengan sempurna. Namun jika tanpa perancangan yang tepat, duit gaji yang diperoleh dari usia muda hingga pencen sekali pun tidak akan pernah cukup untuk dibelanjakan. Malah lagi malang, duit pencen yang diperoleh habis sekelip mata. Sewajarnya duit tersebut perlu dibelanjakan sebaik mungkin untuk menampung kehidupan setelah tidak lagi berkerja.

Semua yang terjadi ini , tentu ada silapnya dan kesedaran tentang hal ini perlu diambil berat. Ini penting untuk pastikan kehidupan keluarga bukan sahaja senang pada hari ini malah selesa di hari tua. Untuk itu, ayuh kita fahami perkongsian di akaun fb Harith Faisal tentang beberapa kesalahan atau kesilapan kewangan 20an hingga 60an yang sering terjadi, dan bolehlah kita elakkan daripada melakukan perkara yang disenarikan itu. Jom semak.

Kesilapan Kewangan 20-an Hingga 60-an!

Masa umur kau 20-an, kau sibuk nak impress orang lain supaya kau nampak macam berjaya dan kerja bagus. Travel keliling dunia, beli kereta mahal, padahal kau bukannya mampu sangat. Akhirnya, guna kad kredit untuk survive. Simpanan dana persaraan pun kau tak mulakan.

Bila umur dah masuk 30-an, patutnya dah fikir untuk buat dana pendidikan untuk anak-anak, tapi kau lebih suka tukar kereta baru dan beli barangan mewah yang bukan keperluan. Medical card dan life takaful pun kau tak teringin nak ambil langsung.

Masuk umur 40-an, kau dah masuk stage lain dalam kehidupan kau. Patutnya kau kena review investment portfolio kau sebab kau kena ingat yang kau tu dah hampir pencen. Kena invest kat tempat yang kurang berisiko. Ramai juga yang lupa untuk siapkan wasiat.

Umur 50-an, kau dah boleh relax sebab kau dah dapat duit pencen. Tapi silapnya, kau guna duit pencen kau untuk pendidikan anak-anak, majlis kahwin anak pun pakai duit KWSP, renovate rumah jadi besar pun iya juga. Habis macam tu saja duit pencen tu.

Walau usia dah senja 60-an, jangan abaikan terus pelaburan. Tapi carilah pelaburan kurang berisiko sesuai dengan usia kau. Jangan sampai duit kau habis, dan kau terpaksa kerja semula. Ramai harap kat anak, risau-risau anak pun tak panjang umur. Lagi satu, jaga payment medical card dan life takaful betul-betul, jangan sampai lapse.

Nampak kan, sampai ke akhir hayat kita kena jaga kewangan kita ni. Jaga kewangan bukan bermaksud kita kejar dunia dan abaikan akhirat, tapi mudahkan lagi kita untuk urusan akhirat melalui sedekah, wakaf, infaq dan zakat. Benda boleh dapat dua-dua, kenapa nak dapat salah satu, kan.

Kalau tak jaga kewangan awal, nanti dah tua-tua pun kena sibuk cari duit untuk setelkan hutang. Dunia tak dapat apa, akhirat pun entah ke mana.


Sebab Jati Diri, Ibu Ini Tak Kisah Anak ‘Travel’ Jauh Naik ‘Train’ Ke Sekolah Dari Putrajaya Ke Kuala Lumpur.

Setiap ibu ayah mempunyai pelbagai keadah untuk mendidik anak-anak menjadi seorang yang cemerlang dalam hidupnya. Malah boleh berdikari pada usia masih kecil adalah kelebihan yang harus ada pada setiap anak-anak.

Ia secara tidak langsung akan menjana jati diri buat diri anak itu. Begitu juga dengan pemilihan sekolah yang sesuai untuk anak.

Inilah yang dilakukan oleh keluarga ini yang sanggup melakukan pengorbanan dengan memilih sekolah yang jauh daripada kediamannya.

JATI DIRI

Pheww… lega rasa. Sedar diri jugak anak sorang ni. Nasib baik takde krisis identiti

“I’m Dairil and I am a proud brown people of Malay. From the country called Malaysia. We were once great seafarers of Malaccan Strait. The busiest sea in the world. We fight for our country from the colonist, even after hundreds years of conquest. And for that, we are never white nor black”.

Dia nampak blur masa saya cakap tu, tapi saya tahu dalam otak dia, dia register.

Dalam pada itu, dia juga menyenaraikan beberapa sebab kenapa dia sanggup memilih sekolah yang jauh buat anaknya.

Ada ramai member kat sini PM tepi tadi. Kenapa anak sekolah jauh sangat? VI, di KL.

Kenapa tak masuk anak sekolah berasrama penuh?

Terima kasih yang doakan anak kami. Kami balik kan doa tu untuk anak kalian

Salam hormat, Liyana Marzuki

Keluarga Talk: Pengorbanan Seorang Isteri Demi Bahagiakan Keluarga.


Harimau Akar Masuk Rumah, Cederakan Isteri Yang Strok!

Seakan tidak dapat dibayangkan perasaan bila berdepan situasi cemas, ada haiwan liar di dalam rumah.

Apatah lagi haiwan seperti harimau, hidupnya di dalam hutan luas namun tiba-tiba menerjah masuk hingga mencederakan ahli keluarga.

Ini sebagaimana berlaku kepada pasangan suami isteri berusia 55 dan 58 tahun, dengan tiba-tiba seekor harimau akar menceroboh masuk ke rumahnya di Kampung Sentang.

Memetik laporan Kosmo, difahamkan  kejadian berlaku kira-kira pukul 6.30 petang itu, haiwan liar berkenaan yang menceroboh ke dalam rumah pasangan itu melompat ke atas katil Faridah Ishak,58, yang terlantar akibat strok sebelum mencakar kening mangsa menyebabkan luka kecil.

Ketua Polis Daerah Lipis, Superintendan Azli Mohd Noor berkata, berdasarkan maklumat ketika kejadian harimau berkenaan mengejar seekor kucing yang ditemukan mati di kawasan berhampiran sebelum masuk ke dalam rumah melalui pintu hadapan.

“Melihat seekor harimau akar, seorang lelaki yang menghuni rumah itu cuba menghalau tetapi haiwan liar itu telah melompat ke atas katil dan tercakar kening isteri mangsa berkenaan yang terlantar di atas katil akibat penyakit strok.

“Bagaimanapun mangsa yang dicakar cuma mengalami luka kecil,” katanya dalam kenyataan di sini hari ini.

Menurut Azli, susulan kejadian, anak saudara mangsa telah membuat aduan di pondok polis Kampung Pagar Sasak semalam.

“Anggota dari Pondok Polis Pagar Sasak telah berkejar ke lokasi dan mendapati penduduk telah mengepung harimau berkenaan yang berada di bawah rumah pasangan itu.

“Renjer Jabatan Perlindungan Hidupan Liar dan Taman Negara (Perhilitan) telah dihubungi setelah anggota bomba dan penyelamat Balai Bomba Kuala Lipis yang berada di tempat kejadian tidak dapat berbuat apa-apa,”katanya.

Azli berkata, renjer Perhilitan yang tiba pada pukul 8 malam berjaya menangkap haiwan liar itu menggunakan tembakan ubat pelali.

Dalam pada itu beliau berkata, mangsa yang luka dibahagian kening dirawat oleh petugas perubatan dari Klinik Kesihatan Padang Tengku dan berada dalam keadaan selamat

“Saya juga menasihatkan penduduk supaya tidak mengambil tindakan sendiri dengan mencuba menangkap haiwan liar yang menceroboh kawasan tempat tinggal termasuk membunuh hidupan liar terutamanya yang dilindungi oleh kerajaan,”ujarnya.

Sumber: Kosmo


“Suami Teruk Daripada Yang Lain.” Suami, 6 Anak & 3 Orang Gaji Positif Covid-19, Rebecca Akui Tak Kuat, Mohon Titip Doa!

Cukup besar dugaan yang dihadapi keluarga pelakon Datin Rebecca Nur Al-Islam apabila  suami, anak-anak dan pembantu rumahnya disahkan positif Covid-19.

Perkara tersebut dikongsikan Rebecca menerusi satu perkongsiannya menerusi laman Instagramnya.

بِسْمِ اللَّهِ الرَّحْمَنِ الرَّحِيم

Assalammualaikum Dukacita Di MakLumkan,pada Hari ni Hari khamis #08072021
Saya MUMMYBECCA Mewakili En Suami Serta SeIsi Keluarga,ingin memberitahu..

Keluarga Kami Di Serangi
Penyakit COVID 19 ..

Selain suaminya iaitu Datuk Nor Azam Sulaiman, enam orang anak mereka iaitu Nor Khayrin, Nor Adam Daniel, Nor Anggun Raverra, Nor Aliff Al Raffael, Nor Ahmet Al Reaggan, Nor Aurora Riana antara yang turut dijangkiti virus berkenaan.

Di Dalam keluarga Kami Yg Positive
Suami ~ Dato Norazam
Anak kami 6 orang Positive
~Nor Khayrin (positive)
~Nor Adam Daniel (positive)
~Nor Anggun Raverra (positive)
~Nor Aliff Al Raffael (positive)
~Nor Ahmet Al Reaggan (positive)
~Nor Aurora Riana (positive)

Pembantu kami Yg positive 3 orang
-Haishatul Akmal (positive)
-Nur Ain (positive)
~farrah (positive)

Akui Rebecca, biarpun sedih dengan ujian yang menimpa keluarganya, dalam masa yang sama dia bersyukur kerana dirinya serta dua lagi anaknya iaitu Nor Arif Qayyum dan Nor Anggerik Renesmee disahkan negatif.

“Selain itu, turut negatif  termasuklah tukang kebun dan tiga orang lagi pembantu rumah yang lain.

Dgn Itu Saya TerSangat La Sedih Sekarang Ni Dan TerLalu BerDuka Cita 😭

Tapi Apa pun Saya BerSYUKUR Alhamdulillah diri Saya sendiri “MUMMYBECCA” Negative..

Dan 2 orang anak Saya Yg negative (Syukur)

-Nor Arif Qayyum (negative)
-Nor Anggerik Renesmee (negative)

Dan
~Pakcik Nasir Saya (negative)
~Tukang kebun (negative)

Dan 3 orang pembantu Saya Yg negative
~Atiqah (negative)
~tasha (negative)
~Tg Aziea (negative)

Dalam perkongsian itu juga, Rebecca memohon semua agar menitipkan doa buat mereka sekeluarga agar kembali sembuh.

Rebecca menambah, keadaan kesihatan suaminya terjejas teruk akibat virus berkenaan berbanding anak-anak dan pembantu rumahnya.

Apa Yg Boleh Saya katakan Buat masa Sekarang ni,tolong DOA Kan Utk Kami Sekeluarga 🙏🏻😭
Lebih lebih lagi Kpd Suami Saya Yg
Teruk sedikit dari Yg lain 🙏🏻🥺
(SayaTahuSuamiSayaKuat) (insyaAllah)

Minta Maaf Jika Ada Close contact Yg TerDekat Dalam masa 7 Hari ke belakang 🙏🏻
Saya harap Anda Cepat2 buat Swab Test ya 🙏🏻

DOA Anda Semua Saya Perlukan 🙏🏻
#TerimaKasih
#MintaMaafDariKamiSekeluarga 😭🙏🏻

#MummyBecca
#MummyWith8Kids
#TrustInAllah ☝🏻

~HasbunaAllah WanikMal Wakilll 🙏🏻 Allah Hu Akbar 😭🤲

Untuk rekod, Rebbeca mendirikan rumah tangga dengan suaminya pada 2011 dan mereka dikurniakan lapan cahaya mata termasuk dua orang anak angkat.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!

Sebarang soalan boleh ajukan di nombor yang tertera di poster.


Ini 9 Sebab Kenapa Kena Buat Hibah Supaya Ahli Keluarga Terbela. Ambil Peduli Hal Ini.

Ramai yang tahu tentang faraid, namun tidak ramai mempunyai kesedaran mengenai hibah. Hibah ini umpama ‘hadiah’ yang diberikan waktu kita masih hidup kepada individu lain.

Secara umumnya hibah adalah cara yang memudahkan proses pembahagian harta apabila kita sudah mati kerana ia dilakukan ketika masih hidup. Ia juga mengelak berlaku

pertelingkahan mengenai harta dan memudahkan pemberian pembahagian harta.

Nak tahu siapa yang layak mendapat hibah ikuti lanjut maklumat ini.

Inilah 9 Golongan Kritikal Kena Ada Hibah Yang Ramai Orang Tak Tahu Beserta Hujahnya

1 – Keluarga yang tiada anak

Jika tiada anak harta pusaka yang akan di terima oleh isteri hanya 1/4 sahaja. Manakala 3/4 lagi akan di bahagikan kepada mak ayah atau adik beradik suami.

2 – Keluarga yang ada anak perempuan sahaja

Anak perempuan tidak seperti anak lelaki asabah ( penghabis harta ). Anak perempuan hanya layak menerima 1 bahagian sahaja dari keseluruhan harta pusaka.

3 – Keluarga yang ada anak angkat

Anak angkat tidak layak mendapat sebarang agihan harta menurut faraid walaupun anak angkat itu di jaga sejak lahir lagi.

4 – Suami yang ada isteri lebih dari seorang

Bila ada ramai isteri, anak-anak pun sama. Jadi pembahagian harta jadi bertambah rumit jika tanpa hibah. Terumatanya harta yang melibatkan rumah dan tanah.

5 – Samaratakan bahagian anak lelaki dan perempuan

Jika mahu setiap anak dapat harta samarata tidak kira lelaki atau perempuan wajib gunakan hibah kerana ikut hukum lelaki pasti dapat lebih kerana mereka adalah wali.

6 – Tidak berkahwin

Individu yang tidak berkahwin tapi ada harta jika tak membuat hibah masa hidup maka harta tersebut akan menjadi rebutan adik beradik dan berisiko silaturrahim sesama adik beradik porak peranda.

7 – Isteri muda

Lelaki yang baru kahwin dengan isteri muda dan dalam masa yang sama mempunyai anak yang lebih kurang umur isteri muda itu. Jika begini situasinya mustahil isteri muda boleh bekerjasama dengan anaknya. Silap hari bulan kena halau rumah bila suami dah tak ada.

8 – Rumah ada nama suami dan isteri

Suami isteri beli rumah sama nama. Kongsi pinjaman perumahan dan ada 2 nama dalam geran. Bila suami mati, hak milik rumah tersebut tak jatuh terus pada isteri sebaliknya ia akam jadi faraid. Ada bahagian anak, adik beradik dan mak ayah suami kat situ.

9 – Keluarga yang ada anak istimewa

Dalam faraid tidak kira anak itu istimewa atau normal pembahagian harta ialah sama. Dari segi logik anak istimewa lebih perlukan bantuan kerana mereka tak mampu berdikari. Hibah la penyelamatnya.

Wallahu A’lam,

p/s : Semua orang wajib tahu ilmu ni kerana semua orang akan alami masalah ini.

Sumber: Mohd Fhais


Bela Kucing Bukan Sekadar Beri Makan, Ini Perkara Yang Tak Patut Anda Abaikan. Take Note Nombor #4!

Memiliki kucing sebagai haiwan peliharaan bukan hanya bab penjagaan yang dititikberatkan. Kena ingat juga, bela kucing bukan sekadar makan minum je, kebajikan kucing dan orang sekeliling terutama jiran anda juga patut  kena jaga. Jangan sampai anda menerima aduan mengenai bau yang kurang menyenangkan atau si comel anda mengganggu ketenteraman jiran.

Dua benda penting yang patut ada jika mahu bela kucing adalah duit dan tenaga.

Take note perkara ini jika mahu memelihara kucing:

Menyediakan makanan Makanan kering/basah

Pilihan makanan buat si comel ini tidak lagi terhad. Di pasaran pelbagai makanan disediakan. Cuma kandungan dan kualiti dalam makanan itu berbeza. Lihat apa yang kucing anda suka makan.

Sebaiknya beri kucing makanan jenis kering dan basah – bagi makanan basah sekurang-kurangnya dua hingga tiga kali seminggu. Jika mahu menjimatkan kos dan pelbagaikan diet kucing, anda juga boleh memberi si comel makan ikan atau ayam rebus.

Catit Nibbly misalnya yang didatangkan dalam dua perasa iaitu ayam dan juga salmon, mengandungi daging berkualiti tinggi, kaya dengan asam amino, dan diperkaya dengan taurine. Taurine adalah asid amino yang sangat penting yang menyokong fungsi jantung, buah pinggang dan hati.

Toilet train si bulus

Tak susah pun sebenarnya terutama bagi anda yang membela anak kucing kerana mudah untuk dilatih. Caranya adalah dengan meletakkan dalam sangkar yang agak luas. Dalam sangkar disediakan makan minum dan juga litter box. Kucing biasanya automatik kalau jumpa pasir dia membuang di situ. Untuk kucing dewasa masih boleh dipraktikkan. Kalau misalnya kucing terlepas hajat di tempat lain, ambil scoop, kaut najis dan letak dalam litter box. Lepas tu suakan sikit muka kucing tu tahu di situlah tempat ‘melepas hajat’. Jadi anda tak perlu bimbang si bulus ‘membuang’ di luar atau berdekatan rumah jiran.

Penggunaan Catit Magic Blue, pembersih udara yang cekap membantu mengurangkan ammonia di dalam kotak sampah, mewujudkan persekitaran yang selamat dan mesra alam. Sesuai dengan setiap kotak sampah.

Litter box

Bekas ini perlu dibersihkan setiap hari kerana kucing adalah haiwan pembersih selain memiliki deria bau yang sensitif. Kalau litter box kotor dan berbau, ada kemungkinan dia tak nak guna dan pergi melepas di tempat lain.

Tetapi itu tak bermakna anda kena cuci hari-hari. Seminggu sekali, barulah cuci litter box dengan air dan sabun. Kalau nak letak di luar, guna litter box bertutup. Setiap hari, kaut najis dan buang. Untuk menghilangkan bau yang kurang menyenangkan, anda boleh cuba tip ini. Tabur baking soda pada litter box bagi membantu menyerap bau yang kurang menyenangkan. Kalau nak lebih wangi, tabur bedak tapi jangan terlalu banyak sehingga mengundang ketidakselesaan kucing anda.

Kotak Catit Litter misalnya akses mudah yang mana lipatan pintu atas yang mudah dibuka sepanjang jalan, membolehkan pemandangan penuh dan akses. Buat si comel rasa selesa dan bebas di dalamnya.

Pasir

Ini antara benda paling penting yang perlu dan wajib disediakan terutama sekali bagi anda yang tinggal di kediaman bukan atas tanah seperti pangsapuri dan sebagainya. Ia bukan sahaja sebagai ‘tandas’ kepada kucing malah memudahkan pemilik kucing untuk membersihkan sisa buangan kucing mereka. Malah, ia juga penting bagi membantu memerangkap bau. Jadi rumah tidaklah berbau dan selesa.

Walaupun banyak jenis pasir untuk kucing di pasaran, namun tak semua sesuai buat kucing. Pilih yang boleh memberi si comel anda selesa sekali gus dapat mengelakkan dari membuang air di merata tempat.

Catit Supermix misalnya mudah untuk di scoop kerana ia tidak melekat pada kotak sampah. Bukan itu sahaja, ia juga 95% kurang habuk dan penjejakan yang dikurangkan. Selain memberi keselesaan buat si comel, pasir ini juga menyerap bau sehingga 3 kali jumlahnya sekali gus membantu menghapuskan sebarang bau najis, membuatkan kediaman anda bebas dari bau yang kurang menyenangkan.

Tip memudahkan urusan sisa buangan si bulus, sebaiknya buang setiap hari bagi mengelak bau yang kurang menyenangkan dan memberi keselesaan buat kucing anda.


Bajet Untuk Pasang Langsir Sliding Door. Wanita Ni Kongsikan, Memang Murah & Bergaya!

Jika berkira-kira ingin memberi mood baharu diruang tamu yang turut memiliki sudut sliding door,  apa kata kita bermain dengan olahan kemasan langsir yang nampak wow dengan bajet yang mampu milik.

Percayalah, Impak gaya dan warna langsir yang akan digayakan ini akan memberi karektor berbeza.

Pun begitu, menyentuh soal bajet. Usah bimbang. Ini sebagaimana yang dikongsikan oleh Noor Hafiza Mohamad. Jom teliti.

DEKO BAJET ~ RM206 UNTUK PASANG LANGSIR SLIDING DOOR

Barang-barang yang diperlukan:

• 2 batang rod langsir IKEA RM15 x 2
• 6 pendakap rod IKEA RM6.50 x 6
• 1 pasang langsir MR.DIY RM50 x 2
• 1 pasang day curtain IKEA RM37.60

JUMLAH KOS = RM206.60

CATATAN
– Rod IKEA diperbuat dari besi RM15
– Rod MR DIY diperbuat dari plastik ~RM9 (>210 cm)
– Langsir IKEA banyak pilihan dan harga berpatutan. Semuanya labuh 250cm
– Saya pilih langsir MR.DIY sebab mahukan langsir yang lebih tinggi.
– Langsir day curtain (putih) banyak pilihan di IKEA dan harga berpatutan.


10 Tip Hubungan Suami Isteri Makin Sayang. Salah Satunya Minum Gelas Yang Sama

Setiap pasangan suami isteri inginkan sebuah rumah tagga yang bahagia. Bagi memastikan keharmonian sentiasa melekat di hati, perlu ada jalinan kasih sayang dalam diri pasangan. Melalui laman facebook, Dr Zubaidi beliau berkongsi sepuluh tips kebahagian suami isteri oleh Ustaz Abu Sufyan.

10 tip kebahagia

1. Makan bersuap. Suap isteri kita makan, asing isi bg lauk yg bertulang, amik hidangan yg jauh utknya.

2. Tidur malam dalam dakapan. Isteri nak tidur atas lengan atau atas dada suami.

3. Selalu mesej ayat-ayat cinta. Tiada bilangan khusus. Cukup nyatakan kerinduan bila berjauhan.

4. Sesekali ke dapur bantu isteri masak atau sesekali suruh isteri rehat kita yg masak lauk istimewa.
5. Ajak isteri duduk atas riba atau kita baring atas paha isteri sambil baca buku atau kitab.
6. Kemas rumah; lipat baju, mop lantai, vacum habuk dan kemas apa yg patut.

7. Kucupan manja di pipi atau di dahi. Insyaaallah seluruh hidup isteri akan berseri pagi tu.

8. Peluk dari belakang sama ada ketika isteri sedang masak atau sedang basuh pinggang di sink. Bisik kat telinga “Jazakillahukhairan sygku.”

9. Berkongsi gelas yg sama utk minum/berbuka puasa.

10. Selalu mandi bersama.Gosokkan daki, scrubkan badan, syampokan rambut.

Tidak salah selagi ia dilakukan dalam batas2 yg dibenarkan syara’.

Inilah sebahagian usaha untuk kita buat yg terbaik utk isteri-isteri kita. Seperti kata Nabi Sallallahu alaihi wasallam

خَيْرُكُمْ خَيْرُكُمْ لأَهْلِهِ وَأَنَا خَيْرُكُمْ لأَهْلِى
“Sebaik-baik orang di antara kalian adalah yang paling baik terhadap istrinya dan aku adalah orang yang paling baik di antara kalian terhadap istriku” (HR. Ibnu Majah)

Semoga bermanfaat.


Jom Uji Tahap Kesihatan Kewangan Keluarga. Lelaki Ni Tunjuk Cara Nak Kenal Pastinya!

Andai ditanya bagaimana tahap kewangan keluarga kita pada masa ini, adakah stabil atau sebaliknya? Tentu ada yang sekadar mengagak dan tidak  tahu cara mengukurnya yang sebenar.

Diharap melalui perkongsian daripada Amir Syahir ini dapat memberi pencerahan dan sekali gus kita sedar dimana tahap kesihatan kewangan kita.

Jom Semak Tahap Kesihatan Kewangan

Bagaimana tahap kesihatan kewangan korang?Amat baik? Baik? Kurang baik? Ataupun bahaya?

Macam mana nak kira?

Contohnya si A ada;

Pinjaman Peribadi: RM330
Ansuran kereta: RM560

Gaji bersih: RM1850

Bayaran Balik Pinjaman (Ansuran Bulanan Dengan Bank) / Pendapatan Bersih X 100:

RM330+RM560 / RM1850 X 100= 48.11%

Jadi, si A dalam kedudukan kurang baik. Si A harus berhati-hati jika mahu buat hutang lagi.

Si A juga kena pastikan membuat hutang adalah untuk membina aset dan bukannya untuk liabliti lagi.

Jadi macam mana dengan korang? Harap tidak dalam keadaan bahaya.

Gambar: AKPK


Prof Ni Tunjuk Cara Ambil Hati Anak Remaja Agar Ringan Tulang Bantu Ibu Di Rumah!

Melalui perkongsian daripada Dr Shima Mahiddin, beliau merupakan seorang pensyarah di UIAM dan juga merupakan pensyarah kanan di UPM. Malah mempunyai sijil hipnosis, hipnoterapi, magnetism for healing, nyata punya pengalaman luas untuk berkongsi ilmu.

Melalui postingnya terdahulu ada menyentuh tentang bagaimana didik anak remaja dengan penuh kasih sayang agar ringan tulang membantu ibu di rumah. Jujur kita katakan bukan mudah sebenarnya berdepan dengan anak-anak yang telah remaja, cabarannya jauh berbeza berbanding mereka masa kecil. Memang lagi mudah untuk dapatkan bantuan daripada mereka.

Menyedari senario ini, ada baiknya kita sebagai ibu bapa ketahui cara betul untuk mendekati jiwa anak remaja agar mudah mendengar kata dan sekali gus ringan tulang membantu kita pada bila-bila masa diperlukan.

Nak tahu detail, jom semak!

Saya percaya menjadi ibu bapa kepada remaja belasan tahun mungkin merupakan tugas yang paling sukar berbanding ketika anak-anak masih kecil. Jika tidak diurus zaman remaja mereka, fahamlah kita apa akibatnya.

Dikatakan pada zaman remaja, rakan-rakan dan media lebih berkuasa dalam hidup mereka. Tetapi kajian dan pengalaman menunjukkan dengan jelas : ibu bapa adalah sangat penting dalam kehidupan remaja.

Remaja belasan tahun perlukan sokongan, panduan dan perhatian daripada ibu bapa seperti mana waktu mereka kanak-kanak juga. Jadi, bagaimana hari ini kita dapat bentuk mereka supaya mereka seronok untuk bantu kita buat kerja di rumah.

1. Agihkan Tugas
Lagi-lagi bila kita ada anak yang ramai. Maka, pengagihan tugas di rumah ni penting. Masing-masing perlu diberi tugas dan tanggungjawab yang sesuai ikut usia mereka.

2. Berikan Pujian
Siapa yang tak suka dipuji. Boleh kembang kempis hidung bila dipuji. Pujian dan kata-kata yang baik boleh merangsang dan menaikkan semangat anak-anak untuk lebih rajin membantu pada masa akan datang.

3. Banyakkan Bersabar
Bukan mudah untuk mendidik anak-anak buat kerja rumah. Kita pun tak boleh nak harapkan mereka buat kerja rumah dengan sempurna. Jika ada yang tak kena, mahu tak mahu memang kena sabar. Dengan penuh kasih sayang kita perlu beritahu mereka kenapa perlu begitu dan begini.

Contohnya, anak remaja lelaki yang rajin membantu ibunya di dapur adalah “bakal dambaan suami setiap wanita” kerana dia lebih memahami susah payah seorang isteri bila berkahwin nanti. Dia akan menjadi suami yang lebih bertolak ansur bukan suami yang hanya tahu memberi arahan dan mengharapkan segalanya tersedia untuknya.?

Anak remaja perempuan pula, kita boleh ajak shopping bersama-sama membeli barang dapur dan memasak makanan feveret dia.

Dengan penuh kasih sayang dan puji-pujian kita boleh menyampaikan pesanan, bahawa suatu hari nanti walau setinggi mana pun dia belajar, hasil air tangan isterilah yang sangat suami dan anak-anak nantikan. Betapa istimewanya dia mempunyai kelebihan resepi masakan sendiri yang didambakan bakal calon suami.


“Duit Raya Anak, Ibu Bapa Buat Apa?” Deep Perkongsian Ini.

Apabila hari raya, tentu anak-anak akan dapat sejumlah duit raya yang banyak daripada pemberian saudara mara, ibu bapa dan nenak dan atuk di kampung. Malah apabila dikumpul anak-anak akan mendapat sejumlah wang yang banyak.

Melalui perkongsian ini, isu duit raya anak dibincangkan mengenai apa yang ibu bapa harus lakukan.

“DUIT RAYA ANAK IBU BAPA BUAT APA?”

“Tiap kali raya…. ayah akan ambil duit raya Amir…. Mula mula ayah cakap nak simpan… tapi bila tanya balik ayah cakap duit dah habis guna beli barang rumah….. Kawan kawan Amir semua ada duit raya… Tapi Amir tak”

Amir, anak kecil berusia 6 tahun.. sy interviewnya semalam… sepanjang life merasa raya… Amir usually dapat hampir 600 ringgit disebabkan Amir ada ramai ibu & ayah sedara….. disebabkan tu Amir memang ‘kaya’ setiap kali raya & setiap kali itu jugalah.. ayahnya ‘kebas’ duit Amir ?

Pengakuan ini juga dibuat kakak Amir, yang juga melalui perkara sama sejak 12 tahun lalu…. duit mereka digunakan ibu ayah sendiri demi kepentingan diri.

“Mak akan guna duit untuk bawa kami makan makan & beli perabot rumah… kalau ayah dapat.. ayah guna duit untuk bayar bil bil rumah…. & sampai hari ni saya tak beli apa apa pun macam kawan kawan yang lain…. ” – Amira

Janganlah spoilkan dunia kanak kanak anak ini… biarlah mereka menikmatinya…

Dalam kes ni… Amir & Amira masih kecil… thats y diorng terasa… if anak2 yg dh sedikit besar & mudah faham.. insyaAllah diorng faham keperluan & kehendak ibu ayahnya.

Pengajaran untuk terus menjadi ibu ayah hebat…
fakta mengenai DUIT RAYA ANAK.
1. Haram bagi ibu ayah yang menggunakan duit raya anak utk kepentingan peribadi.
2. Anak anak tidak tahu menguruskan duit… so ibu ayah bertanggungjawab sebagai pemegang amanah sehinggalah mereka pandai menguruskannya sendiri.
3. Katakan terdesak…. ibu ayah boleh meminjam.. SYARATNYA gantikan kesemua duitnya kembali.
4. “Walaupun dalam keadaan terdesak sehingga memudaratkan anak seperti membayar bil elektrik kerana bimbang dipotong, namun ibu & ayah perlulah menggantikannya semula ” – Ustaz Azhar Idrus

Tipsnya :
1. Sampul/beg khas : Sepatutnya sebelum hari raya… ibu@ayah dah boleh siapkan 1 beg khas untuk anak. kalau anak ramai letakkan nama & bila dpt duit raya masukkan siap2 ke dalam beg mereka…
2. Pegang niat – Ketahuilah… dengan duit2 raya anak ibu&ayah boleh membuat pelaburan buat mereka. & sesungguhnya pelaburan untuk masa depan ini sangatlah penting berbanding ‘enjoy’.

Moga perkongsian ini menjadi iktibar bersama agar kita menjadi ibu bapa yang menjadi teladan kepada anak-anak dan bukannya mengambil kesempatan ke atas anak-anak. Moga muhasabah diri.


Rumah Sentiasa Harum & Segar Dengan Bahan Semula Jadi Jer. Begini Caranya, Mudah & Sangat Membantu!

Walaupun mengemas rumah setiap hari tetapi rumah kita hanya bersih daripada habuk dan kotoran sahaja tetapi tidak pula kekal harum aromanya.

Sebenarnya ada beberapa cara yang dapat mewangikan rumah dan rasa lebih segar baunya. Caranya bagaimana? Ada banyak cara yang kita kenal pasti supaya rumah kita tak berbau hapak dan busuk.

Cuba periksa beberapa perkara ini dan ikut langkah ini untuk pastikan rumah lebih berbau harum dan segar. Jom cuba!

Periksa Karpet
Sesekali periksa karpet di ruang tamu atau ruang makan. Adakalanya anda mungkin tak perasan anak tumpahkan air di atasnya. Mungkin ini puncanya bau hapak di rumah anda. Jika tiada bau sekalipun, sesekali jemurlah karpet pada cuaca yang panas. Tak perlu diangkat, rapatkan sahaja ke dinding tingkap. Pastikan kena cahaya.

Buka Tingkap
Ketika keluar rumah, pastikan tingkap dibukakan sedikit supaya adanya aliran udara yang keluar masuk. Jangan buka terlalu besar, cukup hanya sekadar melalukan udara. Cara ini buat udara lebih bersih dan bau pun kurang.

Udara Masuk
Walaupun rumah anda menggunakan penghawa dingin setiap hari. Sesekali dihujung minggu, bukalah tingkap untuk membolehkan udara segar masuk ke rumah. Cahaya panas yang masuk membolehkan bau dikurangkan.

Penyegar Udara
Kalau kita ada memelihara haiwan peliharaan seperti kucing di dalam rumah, wajib mempunyai pengegar udara. Cara ini sangat berkesan. Selain sentiasa memastikan kebersihan dijaga, perlu pasangkan penyegar udara ini supaya dapat mengurangkan baunya.

Cara Harumkan Rumah
Nak harumkan rumah kita senang sahaja. Setelah memeriksa mana-mana ruang yang berpotensi mengeluarkan bau kurang enak dan lakukan semua perkara di atas, anda kenalah pula menggunakan beberapa altenatif untuk kekal segar. Begini caranya.

#Petua 1 -Hirisan Daun Pandan
Sesekali rajinkanlah diri untuk menghiris daun pandan dan letakkan di dalam bekas terbuka. Sembur sedikit wangian dan biarkan di rumah tamu rumah kita. Jika malas, ambil sahaja daun pandan dan ikatkan kemas. Kemudian letakkan pada penjuru rumah kita.

#Petua 2 -Sembur Langsir
Bagi memastikan langsir sentiasa terjaga dengan cantik dan harum baunya, semburkan langsir dan seluruh fabrik dirumah kita seperti kusyen dan sofa dengan pewangi. Wangian berbentuk lemon atau ros antara yang serasi dengan bau rumah. Semburkan sahaja dengan kerap!

#Petua 3- Guna Lemon
Di ruang dapur, letakkan hirisan lemon di dalam segelas air dan biarkan sahaja ia mengeluarkan bau yang enak. Boleh juga diletakkan pada ruang-ruang lain jika anda suka.

#Petua 4- Lap Perabot
Satukan air bersama pelembut fabrik kemudian lapkan pada perabot di rumah kita. Bukan hanya dapat elakkan habuk yang melekat tetapi baunya kekal harum.

#Petua 5 – Udara Wangi
Selain menggunakan penyegar udara bagi membolehkan udara keluar masuk, satukan tiga bahan ini iaitu pelembut fabrik, cuka dan juga air.

Kemudian semburkan sahaja pada seluruh rumah. Gabungan dua bahan ini memperbaiki udara yang lebih bersih dan baunya pun harum.


Guna 5 Bahan Ini Rawat Bibir Hitam Supaya Kembali Merah Bak Delima

Bibir merah bak delima itu yang menjadi idaman setiap wanita.  Nak bibir sihat dan merah merona, kena lebih perhatian memandangkan ia sangat sensitif dan memerlukan penjagaan rapi. Lebih-lebih lagi jika anda jenis bermasalah kulit mengelupas. Elakkan mengopek kulit bibir jika tidak mahu terkoyak atau terluka.

Ini cara paling selamat merawat bahagian bibir yang diketahui sangat lembut dan sensitif. Hanya gunakan bahan-bahan semula jadi sahaja:

Serum Lemon Madu

Anda hanya perlukan satu sudu makan air perahan lemon dan madu yang dicampur dan dioles merata di bibir.

Lemon akan mencerahkan pigmen bibir dan madu akan menutrisi bibir dan melembapkan sehingga bibir kelihatan merah alami..

Topeng Buah Beet

Buah beet juga boleh mengembalikan warna semula jadi bibir. Caranya sangat mudah, hanya potong nipis ataupun haluskan beet dan oles merata di bibir.

Biarkan hingga kering dan bilas, Lakukan rutin setiap hari agar warna bibir kembali cerah.

Minyak Badam

Cukup ambil satu titis minyak badam dan oles merata di bibir. Lakukan rutin setiap kali tidur. Bukan hanya akan mencerahkan bibir malah minyak badam tersebut akan melembabkan secara semula jadi.

Jus Timun

Ambil sepotong timun dan haluskan. Oles ke bibir untuk mencerahkan bibir yang hitam. Biarkan hingga kering dan bilas. Boleh juga dilakukan ketika nak tidur, biarkan semalaman.

Skrub Kunyit

Ambil 1 sudu teh serbuk kunyit (haluskan 1 ruas kunyit) campur dengan 1 sudu teh tepung sehingga jadi pes. Sapu dan biarkan sehingga kering.

Kemudian urut dan skrub merata bahagian bibir untuk mengangkat sel-sel mati supaya bibir lebih bersih dan cerah.

Bagi anda yang berdepan masalah bibir gelap, kering serta merekah, masker ini sesuai dipraktikkan. Ia cara paling selamat merawat bahagian bibir yang diketahui sangat lembut dan sensitif.

Ia boleh diamalkan setiap hari. Tiada kesan sampingan bahkan tidak memudaratkan jika termasuk di dalam mulut atau termakan.

Bahan-bahan:

30 gram gula tebu organik (dikisar)

10 ml ekstrak prun

5 ml madu

5 ml minyak zaitun

0.5 ml minyak vitamin E

Cara membuat:

Campurkan kesemua bahan-bahan di atas dan kacau sebati.

Ambil sedikit sahaja menggunakan jari dan ratakan pada bibir.

Urut perlahan pada bibir dalam turutan membulat selama satu hingga dua minit

Kemudian bersihkan dengan tuala yang telah dibasahkan.

Simpan lebihan skrub dalam bekas yang sesuai.

Tip:


Denda Anak 2 Minit Berdiri Dekat Dinding Bila Buat Perangai, Sebenarnya Tempoh Bertenang Buat Ibu Bapa. Deep!

Cabaran mendidik anak-anak bukan yang mudah. Ada anak yang kurang nakalnya dan tidak pula banyak buat perangai. Pelbagai karenah anak-anak dalam tempoh mereka membesar.

Salah satu tip nak hadapi anak-anak yang suka buat perangai adalah denda anak dengan berdiri mengadap dinding dalam tempoh masa tertentu. Nampak ia denda yang menjurus kepada anak-anak. Hakikatnya secara tersirat, denda ini juga adalah tempoh bertenang buat ibu bapa ketika sedang marah kepada anak.

Nak tahu bagaimana ia berlaku, ikuti perkongsian ini. Moga kita muhasabah diri menjadi ibu bapa yang hebat mendidik anak-anak.

Orang kata jangan upload gambar anak-anak kena denda dekat medsos, nanti kasihan pada anak. Tapi percayalah, saya bukan suka-suka nak up. Ada kisah di sebalik gambar ini.

Masa saya balik kampung, saya berbual dengan sepupu saya. Saya mengeluh, saya cakap saya selalu pukul anak-anak bila marah. Dalam keadaan marah tu, sukar nak kawal sebab saya baran. Kalau dah naik angin, tangan pun sama naik.

Sepupu saya tegur, dia cakap apa kata Nazia cuba denda anak berdiri menghadap dinding? Boleh mula seawal usia anak mula faham arahan. Saya tanya nak diri berapa lama? Jawabnya kalau;

2 tahun = 2 minit
3 tahun = 3 minit
4 tahun = 4 minit

Katanya lagi, anak-anak akan faham dia buat salah bila kita denda dia begitu.

Baik, saya cuba.

Lepas balik dari kampung, ada sekali tu Mawar buat perangai lagi. Saya dah nak marah sangat dah ni, rasa baran tu dah datang tiba-tiba saya teringat kata-kata sepupu saya.

Terus saya tunjuk berdiri dekat dinding. Mula-mula Mawar tak nak, saya dah mula naik berang lagi (masa ni baran betul-betul tak dapat kawal) saya tarik Mawar berdiri menghadap dinding. Mawar menangis meraung.

Saya pekakkan telinga. Saya tengok jam, baik 2 minit. Jarum panjang mula bergerak menjalankan tugas.

Tik tok tik tok. Rasa lama sungguh.

Dalam masa 2 minit itu jugalah sebenarnya saya tertampar dengan diri sendiri. Rasa marah meluap-luap macam gunung berapi tadi mula beransur pergi.

Saya lihat Mawar masih lagi menangis.

Sedihnya..

Ya Allah.. Sedihnya tengok anak menangis. Sebelum ini aku selalu pukul Mawar. Aku tak peduli pun janji hati aku puas memukul tapi hari ni tengok ni Ya Allah.. Hari ni aku tak pukul anak..

Saya kesat air mata. Sudah cukup 2 minit.

“Mawar, meh sini” panggil saya yang duduk sedikit jauh dari Mawar. Saya mendepakan tangan.

“Mamiiiiiiii” Mawar teresak-esak berlari anak memeluk saya. Allah Allah.. Sedihnya Ya Allah.. Sayang anak yang ini.

“Mawar tahu kenapa mami denda?” nada suara saya mula lembut. Mawar menggeleng sambil lap air mata.

“Sebab tadi Kakak dah buat salah. Kakak tak boleh buat macam tu” (sambil tunjuk kesalahan itu.)

“Nahh, kalau Kakak buat lagi, mami denda lagi ya. Denda diri dekat dinding lagi.”

Mawar mengangguk perlahan. Esakan tadi mula kendur. Kepalanya masih tunduk takut nak memandang saya.

“Mawar..”

“Sayang Kakak..” terus saya merangkul tubuh kecil ini.

“Mami minta maaf sebab selalu marah-marah..” air mata saya menitis lagi.

Bahasa badan Mawar mula lembut. Agaknya sebelum ini memang takut benar dia dengan saya. Itulah kali pertama saya denda Mawar cara hadap dinding.

Mula-mula saya tak percaya, akhirnya saya faham;

1. Selepas beberapa kali saya denda cara begini, selepas tempoh denda saya terangkan pada anak-anak apa kesalahan mereka jadi mereka lebih faham apa yang kita larang.

2. Anak-anak akan mula menangis dan meraung pada permulaan metod ini, lama-lama mereka faham, bila buat salah mereka sendiri berdiri menghadap dinding.

3. Tempoh denda anak tadi juga tempoh untuk kita sebagai ibu bapa reflects kesalahan diri. Juga tempoh untuk kita bertenang.

4. Bila kita sudah bertenang, kita lebih rasional untuk bercakap dengan anak-anak.

5. Marah-marah sebenarnya tidak menyelesaikan masalah.

Akhirnya, baru saya sedar. Kalau saya marah-marah, anak-anak tak dapat mesej apa yang saya nak sampaikan.

Bila mesej tak sampai, anak-anak akan buat lagi kesalahan yang sama. Bila buat lagi, kita marah lagi. Sudahnya, kita tak berganjak dari circle yang sama.

Terima kasih sepupu, saya mula bergerak mencari ilmu parenting dari titik peristiwa ini.

Ini gambar masa Mawar Muawwiz bergaduh time saya solat. Lepas solat semua kena denda. Selesai.

Kredit: Nazia Suhaimi


Comelnya Gelagat Bayi Senyum Dan Ceria Bangun Tidur, Ayah Ini Kongsi Rutin Dibuat Tiap Pagi

Biasanya anak kecil mudah menangis apabila bangun dari tidur. Walaupun ia perkara normal tetapi sebaiknya jangan biasakan anak suka menangis apabila dia bangun dari tidur.

Tabiat si kecil menangis bila bangun dari tidur adalah disebabkan perasaan takut dan rasa bersendirian selepas melalui waktu tidur yang panjang tanpa ditemani ibu atau ayah.

Menurut Ibu Rose, Family & Love Guru, bayi berusia empat bulan ke atas menangis bila bangun dari tidur atau bila tidak nampak penjaganya kerana sudah mula sedar bahawa dia dan ibunya bukan dari satu badan. Ibunya boleh ada dan boleh hilang dari pandangan matanya.

Ini membuatkan anak berasa risau dan tidak selamat, itulah sebabnya mengapa anak-anak kecil akan menangis bila dia tidak nampak ibu atau ayah di sisi.

Jika si anak dibiarkan menangis tanpa dipujuk dan selalu dimarahi bila dia menangis sebaik bangun dari tidur, maka apabila dia semakin besar, perasaan rasa tidak selamat itu akan membuak dan menjadi punca amukan.

Selain dari itu ada anak kecil akan menangis kuat bila terbangun dari tidur kerana dia mengalami mimpi yang dirasakan kejadian sebenar. Lantaran itulah bayi atau kanak-kanak akan menangis dan meronta-ronta bila bangun dari tidur.

Jadi, ibu dan ayah bantulah si kecil berasa tenang apabila bangun dari tidur dengan memberikan pelukan supaya dia rasa selamat. Bercakap dengan tenang dan mengusap-usap lembut tubuh badannnya juga membantu anak merasa tenang.

Selain dari itu ibu ayah juga boleh membasuh sedikit muka dan kepalanya sambil berselawat. Ini akan menyedarkan dia bahawa itu hanyalah mimpi dan anda ada bersamanya dan dia boleh berasa selamat.

Perkongsian video oleh Rahim Azhari di akaun TikTok dan Instagram beliau berkenaan rutin yang dilakukan setiap pagi bila anaknya bangun dari tidur boleh memberi manfaat kepada ibu bapa lain jua.

Tip yang dikongsi oleh bapa yang juga merupakan penceramah motivasi ini boleh diamalkan oleh semua ibu bapa lain.

Setiap kali anak bangun tidur :

1. Bagi salam dekat anak sambil senyum.
2. Bacakan anak doa bangun tidur & zikir-zikir selawat lain yang kita tahu, jadi anak akan terbiasa sampai dia besar.

3. Sentuh / usap anak dengan lembut sambil bacakan doa yang baik-baik untuk dia.
4. Cium dahi anak sambil ucap Alhamdulillah atas pinjaman cahaya mata di dunia ni. Semoga anak kita akan terus kekal menjadi kunci kebahagiaan kita di dunia sampai syurga.


Bagaikan Ingatan Pengakhiran Kehidupan Alam Barzakh, Saiz Tilam Kecil Raih Perhatian.

Ibadah haji merupakan rukun islam yang ke lima yang sifatnya wajib bagi umat muslim yang berkemampuan secara harta, fizikal dan masa. Menunaikan haji berbeza dengan umrah kerana ia melibatkan beberapa rukun yang perlu dipatuhi.

Salah satunya berwukuf. Ketika ini jemaah haji dari seluruh dunia yang mula bergerak ke Mina dan Padang Arafah untuk berwukuf. Jemaah haji akan bermalam di Mina. Ketika ini pastinya ia memberi pengalaman baru buat jemaah.

Begitulah yang dikongsi oleh pengguna twitter yang muat naik gambar ruang tidur di Mina. Perkongsiannya itu meraih perhatian ramai apabila melihat saiz tilam yang kecil.

Gambaran ini seakan mengingatkan kita tentang pengakhiran kehidupan kita di alam barzakh tiada yang luas melainkan amalan yang baik sahaja meluaskan sisi -Nya di sana.

Seterusnya ikuti perkongsian oleh @acaiijawe.

Inilah tempat tidur selama 4-5 hari di Mina. Tilam slim kata diaorang.
Setiap orang dapat kawasan sebesar tu je untuk tidur dan letak beg. Kalau jiran ‘besar-besar’ kena tidur mengiring .

Inilah juga kawasan tidur, solat dan makan.
Salah satu motivasi untuk kurus juga.
Belah malam, kena banyak bersabar. Sebab suasana kadangkala panas, kadangkala sejuk sangat.

Banyak bunyi dengkuran sana sini.
Tangan kena letak macam solat atau mengiring. Kalau tak, tangan kita boleh ada atas perut jiran sebelah.

Tapi Alhamdulillah. Ajar kita lebih sabar.

Sumber: Twitter @acaiijawe


Vitamin C  Memang Bagus, Tapi Bila Ambil Dos Lebih Tinggi Bahaya Kesannya! Dr Ni Terangkan Dengan Fakta, Biar Jelas.

Mengikut pengetahuan ringkas berkenaan Vitamin C,  pastinya ramai antara kita sedia maklum dengan pengambilan Vitamin C ini  ianya sangat bagus untuk merawat kulit agar kekal sihat dan berseri.

Lantas untuk mendapatkan kesan yang lebih cepat, kita merasakan dengan mengambil dos yang tinggi, itu adalah lebih baik. Pun begitu, tanggapan tersebut adalah salah dan tahukah anda apabila seseorang mengambil vitamin C dengan kadar yang tinggi melebihi keperluan tubuh ianya akan mengundang padah!

Hal ini dijelaskan oleh Dr Hafsah Sazali dan bagus kiranya kita fahaminya dengan lebih jelas tentang Vitamin C ini.

PERANAN VITAMIN C DALAM KESIHATAN KULIT

Vitamin C adalah penting untuk pembentukan kolagen, sejenis protein yang memberi struktur dalam tulang, gigi, kapilari darah dan membantu penyerapan zat besi. Dalam bidang kulit, vitamin C yang juga merupakan antioksida digunakan dalam bentuk topikal (sapuan).

Kajian menunjukkan ia bertindak sebagai agen anti-penuaan serta rawatan bagi masalah pigmentasi kulit, dan kerosakan dalam kulit akibat radiasi matahari. Tiada kajian kukuh membuktikan ia berkesan sebagai rawatan penyakit kulit kronik seperti ekzema.

Walau bagaimanapun, penghasilan produk yang mengandungi formulasi vitamin C yang stabil dan berkesan adalah mencabar. Oleh itu, ia menghadkan penggunaan dan kajian lanjut bagi vitamin C topikal untuk tujuan rawatan kulit.

‘VITAMIN C NI KAN BAGUS, JADI KALAU AMBIL SUPLEMEN VITAMIN C DOS TINGGI LEBIH BERTAMBAH LA MANFAATNYA. BETUL TAK DOKTOR?

Vitamin C memang bagus tapi ini tidak bermakna pengambilan yang banyak dengan suplemen memberi lebih manfaat. Kekurangan vitamin C menyebabkan scurvy yang mempunyai gejala seperti keradangan gusi, kekeringan mulut, mata dan kulit serta folikel rambut. Scurvy boleh dirawat dengan pil suplemen vitamin C. Selain scurvy, tiada bukti kukuh vitamin C dos tinggi merawat penyakit kulit. Berbeza dengan tanggapan terdahulu, kajian terkini menunjukkan suplemen vitamin C tidak mencegah demam selsema. Ia mungkin bermanfaat untuk golongan tertentu sahaja yang melakukan aktiviti fisikal yang ekstrem seperti pelari marathon dan pemain ski.

Jumlah vitamin C yang diserap oleh badan terhad walaupun dos yang jauh lebih tinggi diambil. Oleh itu, jika anda ambil vitamin C beribu-ribu milligram sekali pun, kebanyakannya dikumuhkan dan keluar melalui air kencing.

Vitamin C dos tinggi mempunyai risiko seperti cirit-birit, batu karang dan kegagalan buah pinggang. Dos tinggi juga boleh membawa kesan sebaliknya sebagai pro-oksida, menyebabkan kadar zat besi berlebihan dalam badan, dan mudarat kepada pesakit-pesakit kronik buah pinggang, G6PD, thalassemia dan haemochromatosis. Kes-kes kerosakan buah pinggang sudah dilaporkan di jurnal perubatan dan rakan-rakan saya sendiri yang juga doktor buah pinggang pernah merawat kes sebegini.

Tambahan pula, kebelakangan ini ramai pengguna yang sanggup mengambil banyak suplemen berbentuk pil dan suntikan intravena tidak berdaftar (Perlu diingatkan bahawa TIADA suntikan vitamin C yang diluluskan oleh KKM). Hakikatnya, produk tidak berdaftar adalah tidak diketahui asal usul, kandungan, dan keselamatannya. Sudah tentu risikonya tinggi.

TAKKAN MAKAN SUPLEMEN VITAMIN PUN TAK BOLEH? DOKTOR NI ANTI-SUPLEMEN KE?

Kami membentangkan fakta berdasarkan bukti kajian terkini. Ini tidak bermakna kami anti suplemen. Suplemen yang diluluskan diperlukan oleh golongan tertentu dan perlu diberikan mengikut garis panduan.

Doktor yang beretika tidak akan menasihati pesakit supaya membeli suplemen tanpa bukti kukuh mengenai manfaat sebagai rawatan, apatah lagi jika ada risiko. Rujuklah pada yang pakar jika nak ambil mana-mana suplemen.

Saya sendiri sebagai doktor merujuk kepada garis panduan pakar nutrisi. Mengikut Recommended Nutrient Intakes for Malaysia (2017), dos vitamin C yang disarankan bagi orang dewasa dan warga emas ialah 70mg sehari. Dos lebih tinggi diperlukan bagi golongan tertentu seperti ibu mengandung (80mg sehari) dan menyusukan anak (95mg sehari).

Ada banyak makanan semulajadi yang mengandungi vitamin C (boleh rujuk senarai yang saya sertakan). Pinggan Sihat Malaysia yang dianjurkan KKM menyarankan buah-buahan dan sayuran sebagai separuh jumlah setiap hidangan yang diambil. Anda juga akan mendapat nutrien-nutrien lain serta serat.

Pesan saya, Makanlah ikut keperluan, bukan kehendak.


“Mak Bukan Kuli, Anak Bukan Raja.” Tip Didik Anak Ada ‘Common Sense’ Di Rumah Cara Mak ‘Malas’

Usah biarkan anak menjadi raja dan ibu menjadi kuli kepadanya. Didik dan tanamkan rasa tanggung jawab di hati mereka insyaAllah kelak pasti akan menjadi anak yang berguna.

5 tip didik anak ada common sense di rumah dengan cara mak ‘malas’

Hakikatnya mak ‘malas’ bukan malas. Mak ‘malas’ nak bagitahu semua orang ada tanggungjawab. Mak ‘malas’ bukan kuli. Tak ada raja, tak ada permaisuri, tak ada kuli. Ini keluarga kita, tanggungjawab kita. Yang ada pembantu rumah lagi kena hati-hati. Anak kita ada tendency meraja?.

Justeru  wahai ibu-ibu:

#1 Sebelum tidur, mak ‘malas’ tak sediakan barang sekolah anak dia. Dia galak anak dia yang kemas sendiri. Cari sendiri baju, seluar, seluar kecil.

#2 Anak makan. Mak ‘malas’ tak kemas meja makan. Mak ‘malas’ kata, “lepas makan kemas meja, basuh pinggan, itu tanggungjawab”. Budak kecil umur 3 tahun sudah kena selesai sendiri. Mak ‘malas’ cuma touch up kasi elok saja.

#3 Anak main
Mak ‘malas’ tak penat-penat kemas semua. Dia panggil semua datang kemas. Semua kena stop main. Kena kemas. Kadang-kadang mak ‘malas’ memetir juga. Memetir dengan ayat berpengaruhlah, bukan berleter.

#4 Anak mandi. Baju sepah depan tandas, dalam tandas. Mak ‘malas’ tak kutip. Mak ‘malas’ kata, “baju kotor masuk bakul”. Yang kecil umur 3 tahun pun kena buat. Nasiblah dapat mak ‘malas’.

#5 Spring cleaning rumah. Mak ‘malas’ tak buat sendiri-sendiri. Mak ‘malas’ kata, “Anak-anak hari ini spring cleaning, Kakak sapu sampah, mop, abang dengan adik cuci toilet, abi buang sampah, kemas dapur”. Nasiblah dapat mak ‘malas’.

Pesan mak ‘malas’,
Ummu Ilham


Wanita Ini Kongsi ‘Step By Step’ Guna ‘Family Link’ Kawal Anak Leka Guna Telefon. Sangat Membantu!

Pengaruh gajet terhadap kehidupan hariann kanak-kanak dan remaja begitu membimbangkan. Lebih risau apabila anak-anak mula ketagihan permainan online, sudah tentunya ia memberikan impak tidak baik terhadap kehidupan anak itu termasuk cara pemikiran dan kecerdasan.

Bukan itu, sahaja, ibu-ibu tentunya boleh naik angin bila anak-anak dari pagi hingga ke petang asyik duduk main telefon tanpa melakukan sebarang aktiviti yang berfaedah.

Paling menakutkan, ibu bapa tidak tahu apa jenis permainan dan carian yang digunakan semasa menggunakan telefon.

Namun, perkongsian seorang wanita tentang sebuah link cara mengawal kegunaan telefon penggunaan boleh jadi panduan untuk ibu bapa mengawal anak-anak.

Ikuti perkongsian ini.

Assalammualaikum sahabat semua…seperti yg saya janjikan malam ni sy akan tunjukkan cara sy gunakan family link utk control hp ank2…bila dah install ibu2 blh lah kaji n belajar sendiri ye…nk terangkan sy x reti sngt..kalo depan blh ja sy ajarkan…kalo x faham blh tanyaka..nanti sy akan bls satu persatu ye..terima kasih..sy izinkan kalo sahabat suri rumah semua nk share..semoga bermanfaat untuk kita semua.

Ikuti langkah demi langkah ini.

RESPON YANG POSITIF GUNA FAMILIY LINK

Lock supaya anak masuk tidur awal

Automatik telefon off

Boleh block game

Wow! Menarik perkongsian ini. Ibu ayah kena alert dan segera cuba buat link family ni. Barulah anak-anak mudah nak control!


“Ayah Kuarantin Lagi. Adik Main Jauh-Jauh.” Jatuh Air Mata Ibu Lihat Anak Merengek Mahukan Ayah

Wabak Coronavirus atau COVID-19 ini membawa seribu satu makna buat semua. Bukan hanya kita bahkan satu dunia terkena tempiasnya. Beribu-ribu kematian dicatatkan dan yang sedang dirawat tidak terkira jumlahnya. Semuanya dek kerana ‘virus’ kecil dan tidak mampu dilihat dengan mata kasar.

Negara dalam saat getir dan susah. Kita perlu bekerjasama dan berganding bahu MELAWAN virus COVID-19 dengan bersungguh-sungguh. Malah, dalam situasi sekarang, ramai terkesan sehingga menjejaskan dari segi emosi dan psikologi seperti gangguan tidur, bimbang dan sebagainya. Tak kurang juga timbul isu menyalahkan golongan tabligh yang menyebarkan wabak ini memandangkan golongan ini paling ramai dijangkiti.

Hakikatnya bukan salah mereka dijangkiti. Ada yang dijangkiti tanpa disedari. Membaca luahan ahli keluarga go

LUAHAN HATI ISTERI JEMAAH TABLIGH

“Covid19 adalah asbab dakwah terhenti seketika. Masjid sepi. Majlis ilmu tiada. Tanah Haram lengang. Dan para pendakwah juga tak dapat bergerak. Dakwah ‘terhalang’ oleh ‘tentera Allah’ yang tak dapat dilihat dengan mata kasar. “

Saya, isteri kepada ahli jemaah tabligh.

Untuk pengetahuan semua, tiada siapa dalam kalangan jemaah yang mahukan penyakit,menyebarkan penyakit dan mengakibatkan kemudhorotan. Mereka menyertai ijtima’ dengan tujuan belajar menghidupkan Sunnah Nabi. Tiada biaya daripada mana-mana. Kerelaan sendiri. Pergi dengan niat belajar melakukan amal kebaikan. Bukan pergi berjimba,berpoya. Ujian untuk mereka, diuji dengan pendemik covid-19.

Cukup-cukuplah mencela dan menghina. Kami juga punya keluarga. Anak2 hanya melihat bapa, tapi tidak boleh didekati. “Ayah kuarantin lagi. Adik main jauh-jauh. Allah izin,kita dekat-dekat semula.” Jatuh air mata seorang ibu, melihat anak kecil merengek mahukan ayah.

Kami faham letih dan sedih para frontliners. Mereka letih, takut dan tertekan. Tapi ketahuilah,kami tak minta ini semua terjadi.

Dalam kalangan jemaah,ada juga doktor, ada suami kepada jururawat,ada polis pence,askar pencen. Mereka juga tak ingin semua hal ini berlaku. Tetapi kagumnya saya pada jemaah,mereka tak salahkan orang lain atas apa yang terjadi. Mereka akan salahkan diri sendiri. Mungkin mereka kurang amal,kurang dakwah,kurang doa untuk ummat.

Ada yang kecam jemaah dan keluarga menyembunyikan fakta. Ya,memang salah BESAR. Tapi Kita tidak berada dalam kasut mereka. Kita tak merasa apa yang mereka rasa.

Mungkin takut,malu,serba salah dan sebagainya.

Contoh seperti seseorang yang dirogol,tidak melaporkan kepada Polis. Mungkin rasa takut,malu,trauma. Kita yang tidak tahu apa-apa, boleh saja melabel mangsa sebagai bodoh,melepaskan penjenayah,menggalakan penjenayah ulangi perbuatannya. Tidak semudah itu. Hanya yang terkena akan faham perasaan itu.

Memang ada segelintir yang degil dengan arahan pihak syura untuk melakukan saringan.Tapi pandang juga kepada yang tidak degil. Ada antaranya yang disaring dua kali. Mereka tetap mengikut arahan. Pergi semula selepas dihubungi pihak klinik. Yang degil,nak buat macam mana. Sikap manusia, undang-undang Allah pun masih ada yang ingkar. Inikan pula arahan sesama makhluk. Bukan semua boleh wala’ pada ketua.

Saya juga berharap para netizen menjaga bicara dalam penulisan. Bimbang ‘terkutuk’, ‘ter-menghina’ jemaah, tak daya nak merangkak mencari di mahsyar nanti.

Sepatutnya,sama2 kita doa untuk semua staf KKM dan mereka yang terlibat secara langsung atau tidak langsung dalam usaha menangani pendemik ini.

Lebihkan berdoa. Kurangkan dosa.

#isteriahlijemaahtabligh

#maafkankami

#kamitakmintasemuainiterjadi


Usah Kecewa Jika Anak Lemah Akademik! Ada Tempat Yang Lebih Baik Untuknya. Perkongsian Ibu Ini Sungguh Inspirasi

Tuhan uji Muhammad Ilham, 11 tahun dalam kategori sederhana. Kelas pun second last.

Usaha ibu ayah hantar tusyen sama dengan kakak. Semua sama. Tak ada beza. Cuma yang beza adalah penerimaan ibu dan dia.

4 tahun baru ibu redha rezeki abang bukan dalam akedemik. Setiap kali tengok result buat ibu macam mata pontianak harum sundal malam.

Tengah tahun hari tu, masa jumpa tgk report card. Hati kau sebagai ibu berkecai. Memang result itu setiap kali dapat selepas exam. Menangis jumpa cikgu dekat setengah jam.

“CAMNE SAYA NAK BUAT ANAK SAYA NI CIKGU”

Aku yang paling lama jumpa cikgu, sebab tak ada ibubapa pun selepas aku. Ibu bapa juga double standart kan anak-anak… Mungkin dorang dah redho. Baik tak payah gi, result sama!

Aku tak bole! Anak aku. Takkan aku nak biarkan anak aku macam tu.

“SAYA SEHABIS DAH BUAT YANG TERBAIK. APA YG KAKAK DIA DAPAT, DIA DAPAT. APA SAYA NAK BUAT LAGI CIKGU?”

“CIKGU, BOLEH KE SAYA BAWA DIA KELUAR KAT TAHFIZ, SEKURANGNYA DIA DAPAT 1 TAHUN NI DARI DIA TAK DAPAT APA-APA.”

Bermula situ, cari sekolah yang terbaik. Tanya kawan, tanya akak.

Last akak cakap, ko cari assofa.

Start buat research sikit dan terus cal assofa. Bulan 9 ada interview. Isi borang online dan send.

Setiap hari berdoa, “Kau bagilah laluan anak aku sekolah tahfiz terbaik. Tak pernah lekang setiap kali berdoa.

Tapi alhamdulillah. Laluan dia sangat mudah. Sesi intervw pun diterima. Ada juga murid yang tak diterima. Tapi dah tertulis rezeki dia diterima di assofa.

Air Mata Ibu Tumpah
Hari ini… Dada ibu sebak, sesak, ibu dah tahan dari tadi. Tapi hari ni ibu tumpah juga. Tumpah juga airmata ibu.

Sepanjang perjalanan balik dari seremban ke kajang, air mata tak henti nak mengalir. Ibu pun sama, ayah pun sama. Sama-sama naik tocang.

Nasib tudung ibu membantu lap airmata dan hingus yang tumpah. Bukan nak pomote, tapi meterial tudung ni penyelamat sebagai tisu. Tisu tak ada.

Allah bagi ujian anak ibu tak cerdik, tapi ibu bangga abang boleh berdikari umur 12 tahun. Tak semua anak, nak. Tak semua ibu tabah.

Ya Allah… Doakan anak ini terus istiqamah menjaga agama Mu.

Jadikan dia anak yang soleh yang boleh membawa ayah dan ibu ke syurga, anak yang membantu seluruh keluargaku ke syurga.

Aamiiin…

Saya tulis kisah saya ni cuma nak share 4 tahun saya cari jalan untuk anak saya. Tak sangka ramai juga parent seangkatan dengan saya.

Selalu hujung tahun, kita lihat parent share yg semua A dalam subject. So saya ambil pendekatan lawan arus sikit, anak saya yang kurang dalam akademik. Saya bangga dengan dia. Sebab tak semua orang boleh buat macam dia.

Dalam masa yang sama, saya nampak kekuatan dia dlm bidang hafazan dan kemahiran.

Ada yang komen, pusat tahfiz tidak sepatutnya dilonggokkan pelajar yang lemah disitu. Supaya nampak gah untuk golongan pandai.

Jika anda tidak pernah dapat ujian seperti anak saya, memang anda akan bercakap begitu!

Tapi dia bagi ujian pada saya supaya ada jalan keluar untuk anak-anak yang begini. Kita nak biarkan ank kita selamanya macam tu ke?

Rupanya ya Allah ramainya parent seperti saya.

Ramai juga yang pm, semua cakap ada masalah macam anak saya…

Semasa saya menulis tu, mmg sya tulis dari hati saya, macam mana sya struggle cari jalan keluar untuk anak saya. Yang saya nmpak jalan dia hanya di tahfiz. Cuma saya berdoa dia permudahkan jalan tahfiz terbaik.

So kepada ibu bapa macam anak saya, anda sendiri akan rasa ketenangan bila anak di tahfiz, cuma kita parent suport yang selagi boleh, dari kewangan, tenaga, masa…

Wahallaualam.

1/1/2018
Tahfiz Rendah Assofa Seremban.
Ibu dan ayah.
Zulkipli dan ainizan

NOTA:
Moga Allah merahmati diri mu, Adik Ilham. Sedikit masa lagi kau di antara yang terpilih di antara yang terbaik.


Dua Anak Master Kerja Luar Negara,  Aunty Cina Bagi Tip Didik Anak, Bikin Netizen Kagum.

Setiap ibu bapa inginkan anak yang pintar dan cerdas.

Kecemerlangan dalam akademik akan memberi kebanggaan kepada mereka.

Namun, ada segelintir ibu bapa terlalu mendesak anak sehingga ia memberi tekanan kepada mereka.

Menarik dengan sebuah perkongsian oleh Nurul Atika Moktar yang memaparkan cara didikan anak seorang wanita cina yang ditemui di pasar.

Lebih manis, anak-anaknya berjaya dalam pelajaran. Nak tahu cara didikan yang diterapkannya jom ikuti perkongsian ini.

Emak peniaga biasa, dua anak cemerlang akademik

Pergi pasar dengan Adra tadi, sorang aunty cina tu bagi tips cara ajar anak.

Anak dia 2 org master. Sorang kerja kat China, sorang kat Hong Kong.

“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar.

Bagitahu dia ini sayur apa ini ikan apa. Sayur ini warna apa. Nanti balik bapak dia balik, suruh dia cerita sama bapak dia.

Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”

“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you.

Jangan selalu ajar ajar ajar dia. Nanti dia rasa tekanan. Ajar 10 minit, kasi dia main. Nanti dia sudah main happy2, you panggil dia “lai” sini mama mau tanya”

Bila bagi anak barang/makanan. Ajar dia untuk kongsi. Contoh bila you kasi dia apple, “nak sikit”.

Ajar dari kecil bila ada barang ke apa ke, tu bukan dia sorang punya. Lagi2 share dengan parents. Nanti dah besar dia akan ingat parents.

Ibu ayah jangan ego

Lagi aunty tu pesan.

Kalau mak bapak ada buat salah, jangan ego taknak mintak maaf.

“Oh ya, mama salah tadi..sorry”

Ada lagi. “Nanti anak sekolah, jangan marah dia tak dapat nombor 1.

You marah le tak marah ke sama. Benda sudah jadi. Kalau semua orang dapat nombor 1 siapa nak dapat nombor last?

Jangan banding2 anak you dengan orang lain. Sama macam kita orang susah makan ikan kecik. Itu taukey besar makan ikan mahal besar. Dia kenyang kita pun kenyang”

okay. Kat sini mungkin aunty tu nak sampaikan yang rezeki masing2. Jadi, bersyukurlah.

Dia just cakap kalau suka bandingkan nanti anak akan rasa hasad dengki pada orang. (Selalu kan kita bandingkan anak tanpa sedar?

Eh anak dia dah pandai baca, anak aku belum.haa contohhh. Tak ke kecik hati anak tu)

Banyak lagi dia ajar tadi sampai kebas tangan pegang ayam & ikan tadi.

Pergi mana2 pun kita boleh dapat ilmu baru tau. Ni ilmu parenting 🙂

Tq aunty.
Sumber: Nurul Atika Moktar


Ayah Ni ‘Slow-Slow’ Didik Lima Anak Buat Simpanan Emas, Target Hingga Beli Rumah Sendiri.

Memang susah nak didik anak menyimpan duit, lebih-lebih lagi untuk simpanan emas. Namun untuk mendidik anak tentang kepentingan menabung kena slow-slow supaya ia menjadi bukan paksaan sebaliknya atas kesedaran kepentiangan untuk masa hadapan.

Bermula dengan cara itu, anak-anaknya akan ada simpanan masing-masing. Namun, dia menetapkan sasaran untuk anaknya di masa hadapan dengan mengaitkan simpanan emas mampu membeli rumah di masa hadapan.

Saya ada 5 orang anak. Semuanya saya simpankan emas sebagai harta mereka.
Namun anak nombor 2 nie (Fadzil) lebih terrer simpan emas.

Kakak dan adik-adik dia cuma ada satu gold card folder setiap seorang, namun dia dah sampai 2 gold card folder.

Adik-adik dia ada masalah tak tahan nak shoping beli beyblade dan perabis duit namun Fadzil nie steady mekdi simpan duit.

SLOW-SLOW DIDIK ANAK SIMPAN EMAS

Gais, cuba bayangkan.
Walaupun saya mendidik orang untuk simpan emas, namun saya tahu ianya sangat mencabar.

Ini kerana nafsu manusia secara semulajadi bukanlah menyimpan tapi cenderung perabis duit.

Anak-anak saya nie saya slow-slow ajar simpan duit jadi emas.

Lepas tu saya bagitau kat diorang satu perkara.
“Korang target simpan emas sampai boleh beli rumah sendiri”

Dengan kata lain, saya kena kaitkan simpanan emas nie dengan kemampuan membeli rumah di masa hadapan.

Logiknya seperti berikut:
Rumah = mahal.

Diorang simpan emas sikit-sikit dari sekarang. Nanti dah besar diorang boleh beli rumah yang mahal.

Saya dan CikJun siap bagi pesanan kat anak-anak. Semua harta mak abah, itu kami punya. Korang kena cari harta sendiri.

Tapi kalau bab belajar. Itu semua kami tanggung.
Korang belajarlah setinggi mana korang boleh pergi. Kami akan cari duit untuk korang.


Tip Jimat Sabun Pencuci Pinggan, Dari 1L Jadi 5L. Hanya Guna Garam Jer Boleh Tahan sampai 5 bulan, Buih Pun Banyak!

Lepas masak dan makan, tibalah pula aktivioti mencuci pinggan mangkuk dan segala peralatan yang diguna pakai. Sedar tak sedar, sabun makin berkurang dan kena top up semula.
Bagi ibu-ibu yang nak menjimatkan belanja membeli sabun, boleh cuba tip mudah ini.
Hanya menggunakan campuran garam, bukan sahaja dapat menggandakan sabun tersebut, bahkan buih pun banyak. Nak cuba? Jom baca tip ini.
Ni bukan pasal resepi masak tau.. Tapi nak kongsi tips jimat sabun pinggan untuk suri rumah sekalian.. 🙂 Jimatlah juga belanja dapur kan…
800ml sabun, kita boleh gandakan menjadi 5 liter sabun…
Katakan 1 liter sabun tahan guna sebulan, 5 liter tahan 5 bulan… ok tak?
Saya seronok sangat sebab buihnya tetap banyak walaupun kuantitinya dah digandakan. Maklumlah saya suka main buih masa basuh pinggan mangkuk periuk bagai..
Mudah je..
Hanya 5 liter air + 800ml sabun (tak kira jenama apa pun, saya guna sunlight) + Garam pakej kecil (anggaran secawan).. Gaul dalam baldi atau bekas besar yang sesuai.. Siap…!
Nak gandakan 400ml je? Boleh, saya pun guna botol sabun sunlight yang 400ml tu je. Dapatlah 2400ml… Hanya kecilkan nisbah asal di atas (nak mudah faham bahagi 2 je sukatan atas tu)..
Refill guna bekas yang sesuai tau, lagi bagus guna semula botol sabun pinggan yang memang dah habis tu.. Kalau selain tu, tulis caption kat bekas tu ‘ni sabun pinggan ye..’
Guna seperti biasa. Tak cuba tak tahu.. Saya dah cuba
InsyaAllah kesannya tetap sama sabun asal walaupun dah agak cair dari kepekatan asal. Yang penting bagi saya banyak buih dan barang basuhan pun bersih tanpa minyak..
Selamat mencuba untuk lebih jimat..
Sangat membantu jimat belanja..
Asalnya 1 botol boleh jadikan 5 botol..

Refill sabun pinggan dalam bekas yang ada je… Jumpa lah yang ni, kena tulislah ‘sabun pinggan’ ye. Ni saya guna nisbah 2000ml air + 400ml sabun + garam ½cawan.. Memang masih berat lagi walaupun dah hampir sebulan… AlhamduliLlah.. Suka³……


“Tak Mudah Kekal Berat Badan Lepas Bersalin. Yang Ada Anak Je Faham.” Fazura Pernah Kena ‘Body Shaming’, Plan Nak Anak Lagi!

Fazura mengakui  agak sukar baginya untuk mengekalkan berat badan ideal selepas bersalin.

Sememangnya, perkara ini bukan sahaja berlaku kepada isteri kesayangan Fattah Amin, bahkan setiap wanita yang melahirkan anak pasti tidak terlepas daripada perasaan bimbang dek perubahan tubuh badan. Berat mahupun bentuk badan sudah ‘lari’ bak kata orang.

Namun Itu tidak bermakna perubahan tersebut membantutkan keinginan pemilik nama sebenar Nur Fazura Sharifuddin ini untuk menimang cahaya mata buat kali yang kedua.

Dalam satu sesi temubual baru-baru ini, Fazura mendedahkan dia dan suami yang juga merupakan pelakon, Fattah Amin mempunyai  perancangan untuk menambah bilangan cahaya mata.

“InsyaAllah, sebenarnya memang ada perancangan tapi saya baru je dapatkan semula berat badan ideal saya. Sejujurnya memang ramai yang bertanya soal ini.

“Selepas melahirkan anak pertama, saya ada juga terkena ‘body shaming’ sebab ramai yang bertanya mengenai perubahan bentuk badan saya. Saya pun giat juga ‘work out’.

“Memang tak dinafikan, bentuk badan selepas fasa bersalin ni memang berbeza. Bukan mudah nak kekalkan. Ibu-ibu yang dah ada anak-anak je yang faham situasi ini.

“Walaupun saya seronok bila dah capai berat ideal ni, tapi ia bukan penghalang untuk saya timang cahaya mata lagi. InsyaAllah akan diusahakan sebab memang dalam proses juga,” katanya seperti yang dilaporkan menerusi Media Hiburan.

Begitupun dia mengakui mereka berdua turut tidak terburu-terburu untuk menambah bilangan ahli keluarga.

“Fattah pun tak kisah sebenarnya. Dia kata terserah kepada saya. Dia ikut je bila saya dah bersedia.  Sementelah dia pun tahu yang kena jaga badan dan berpantang itu semua saya,” kongsinya lagi.

Ditanya perihal kerjaya seninya Sebagai pelakon, akui ibu kepada Nur Fatima Aisya ini lagi, dia bersedia mempertimbangkan tawaran  jika sesuai dengan waktu dan skripnya.

“Kalau nak berlakon untuk tempoh yang panjang itu, masanya belum sesuai sebab saya ada anak yang masih kecil. Waktu mula (shooting) pun tak boleh awal sangat. Wrap pun tak boleh lambat.

“Fokus saya juga kini banyak tertumpu kepada bisnes. Saya ada juga berlakon sikit-sikit contohnya untuk kempen-kempen tudung. Seronok juga rasanya bila dapat semula berlakon ni.

“Alhamdulillah, memang ada rumah produksi yang boleh ikut permintaan saya ini tapi skripnya pula tak kena dengan saya. Saya memang nak berlakon cuma kalau dapat skrip dan waktu yang sesuai, itu lebih baik.

“Buat masa sekarang, saya seronok bila berpeluang untuk berlakon semula menerusi video-video kempen saya,” ungkap Fazura lagi.

Pelakon filem, Manisnya Cinta Di Cappadocia itu berkata sedemikan ketika ditemui di majlis Fazura And Besties yang berlangsung di Hotel Mandarin Oriental, Kuala Lumpur pada Sabtu lalu.

Untuk rekod,  Fazura dan Fattah mendirikan rumah tangga dalam sebuah majlis tertutup pada 27 November 2017.

Hasil perkahwinan tersebut, pasangan ini dikurniakan cahaya mata perempuan, Nur Fatima Aisya pada 2 Oktober 2020.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Wanita Ini Kongsi Doa Dipermudahkan Mendapat Zuriat. Yang Penting Jaga Hati, jaga Ibadah!

Setiap pasangan yang mendirikan rumah tangga baik suami mahupun isteri pasti mengimpikan zuriat bagi menyemarakkan lagi kasih sayang dan menjado penyambung generasi. Namun, tidak semua pasangan bernasib baik. Ada yang dikurniakan zuriat awal, ada juga yang lambat. Semuanya bergantung kepada Yang Maha Esa.

Satu ketika dulu saya selalu berdoa “Ya Allah, kurniakanlah kami zuriat, anak yang soleh dan solehah.” Setiap hari. Dan saya manusia biasa, saya kecewa. Saya stress doa tidak dimakbulkan Allah.
.
Hinggalah satu ketika Allah izinkan saya diajarkan satu doa yang luar biasa oleh seorang ustaz ni.
.
Kalau selama ni kita hanya minta pada Allah sekadar nikmat sahaja. Kita tak benar-benar ikhlas meminta padaNya supaya diberikan nikmat yang lebih bernilai. Ultimate nikmat iaitu kecintaan dan rahmat Allah pada kita. Hubungan yang luar biasa. Maka ustaz tu ajarkan saya alter doa saya. Sejak itu, bila saya mula tukar cara doa begini saya lebih bahagia dan redha. Sebab matlamat dan objektif dalam doa itu bukan terfokus pada nikmat semata tapi lebih ikhlas kerana hubungan kita pada Allah yang memberikan nikmat itu.
.
Jadi kita lebih tenang dan redha ikhlas pada doa yang kita submit pada Allah. Beginilah lebih kurang doanya.
.
Ya Allah, sekiranya dengan mempunyai zuriat dapat mendekatkan aku dengan diriMu maka makbulkan ya Allah..
.
Sekiranya dengan mempunyai anak membuatkan Engkau lebih memandangku ya Allah, maka kurniakanlah..
.
Sekiranya dengan mempunyai anak membuatkan ibadahku lebih bertambah dan solatku lebih khusyuk maka izinkanlah nikmat ini Engkau pinjamkan padaku ya Allah..
.
Kerana Engkau sahajalah sebaik2 perancang dan Engkaulah Tuhan yang Maha mengetahui atas segala sesuatu yang terbatas bagiku.
.
Amin.

.
Strukturnya doanya lebih kurang begini. Jadi mungkin ilmu doa yg saya share ni dapat sama2 kita upgrade cara kita berdoa. Nak doa untuk mohon nikmat apa pun..

Jadi, kalau Allah makbulkan doa kita dan kita diuji dengan nikmat itu kita kena refresh balik doa kita dulu… asbab ujian itulah yang mendekatkan kita padaNya…

dan kalau doa kita belum termakbul sekalipun, atas asbab itulah Allah reserve kan doa itu untuk menjaga dan memelihara pandangan dan hubungan kita dengan Dia, Allah yang Maha mengetahui. jadi kita kena belajar untuk redha…
Insya Allah, saya hanya menyampaikan sedikit perkongsian seorang guru yang saya kira kita boleh amalkan dan upgrade life kita untuk jadi lebih ikhlas dan redha… insya Allah.

Semua doa hanya Allah sahaja yang layak menilainya. Ustaz ni mendidik saya untuk menjaga hati terlebih dahulu. Membetulkan hati dan menjaga ibadah kita ikhlas dengan Allah. Urusan memakbulkan bukan tugas kita. kita sebagai hamba meminta sahaja.


“Walau Seribu Kebaikan, Tetap Takkan Sama Dengan Balik Kampung Jumpa Mak Ayah!

Walaupun hidup merantau, mak ayah dikampung jangan pula lupa difikirkan. Kenalah ambil tahu apa mak kita makan, sihat ke tidak atau apa mak kita buat setiap hari.

KERAP BALIK KAMPUNG?

Semasa membeli kuih untuk menyorok (bahasa kedah untuk sarapan) saya terlihat seorang anak jiran saya yang tinggal di Seremban manakala orang tua masih dikampung.

Saya menegurnya,”Kerap balik kampung, tak menunggu raya atau cuti sekolah?”Dia berkata,”Cikgu,walau seribu rakaat solat sunat saya kerjakan, walau beribu sedekah jariah saya berikan, walau seribu kebaikan saya tunaikan ketika saya berjauhan dari orang tua saya, tidak akan sama dengan satu kunjungan melihat emak ayah saya yang telah tua,tak akan sama dengan senyuman mereka berdua bila melihat saya melangkah ke pintu rumah.

Tak akan sama dengan renungan puas emak saya melihat saya menyuap nasi berlauk asam pedas, gulai batang pisang yang dimasaknya. Kepenatan, keletihan meredah hujan dan panas dalam perjalanan yang jauh, ratusan ringgit terkorban untuk petrol dan tol adalah pengorbanan yang tak ternilai pada sisi Allah hanya kerana untuk menggembirakan mereka berdua.

Itu saya rasa lebih baik dari berehat di rumah di depan tv, memenuhi hobi dan sukan atau melangut di komplek perniagaan di hujung minggu.”

Subhanallah! Jawapannya bagai satu tazkirah yang cukup bermakna untuk menjelas betapa besarnya ganjaran bagi pengorbanan seorang anak, bahkan ia melebihi jihad.

Pada anda yang berjauhan denga ibu bapa, ambillah iktibar dari hal ini. Jangan berkira wang ringgit, penat lelah untuk balik berziarah ibubapa. Jangan tunggu raya, jangan tunggu cuti sekolah tetapi carilah ruang sekerap mungkin.

Jika tidak pun, buatlah panggilan untuk bercakap sepatah dua sebaik ada kesempatan. Lebihkanlah memberi keutamaan untuk berziarah ibu bapa dari ziarah yang lain.

Bagi anak yang tinggal dekat pun, kunjungilah ibubapa seketika. Emak saya dahulu yang tinggal berdekatan dengan rumah saya, akan bertanya jika satu hari saya tidak mengunjunginya.

Maka setiap hari saya insyaallah akan ke rumahnya, walau sekadar berpusing motor dilaman rumahnya dan dia mendengar bunyi motor saya, cukuplah. Hanya orang yang telah tua akan merasai betapa mereka merindui anak anak yang tidak terzahir dengan cara memeluk cium seperti zaman mereka kanak kanak, tetapi memadailah dengan mengisi pandangan dimata tuanya.

Saya bentangkan kepada anda untuk memikirkan dan mungkin anda boleh menyelami lebih jauh dengan membaca nukilan saya. Pada yang masih ada ayah bonda, ziarahlah mereka sekerap kesempatan yang ada sementara kamu boleh melihat mereka. Wallahu’alam.

Kredit: Abd Ghani Haron


Boleh Ke Ambil Upah Penuh Walaupun Anak Tak Dihantar Kepada Pengasuh Atau Taska? Ini Penjelasan Mufti Perak!

Perintah Kawalan Pergerakan (PKP) yang dilaksanakan disebabkan berlakunya virus Covid-19 mengundang pelbagai isu. Antaranya termasuklah pembayaran upah kepada pengasuh, pihak tadika dan taksa. Rata-rata ibu bapa menyuarakan kebimbangan hal ini berikutan PKP kini dilanjutkan lagi sehingga 28 April ini.

Justeru, Mufti Perak dalam satu kenyataan ada menjelaskan tentang hal ini. Dalam kenyataan tersebut,  ibu bapa dan pihak taska atau pengasuh diminta berurusan mengenai isu pembayaran upah supaya tidak mengalami salah faham.

Soalan 2:-

Bayaran upah mengasuh anak, apakah boleh ambil bayaran penuh sedangkan anak tidak dihantar ke rumah pengasuh? Begitu juga bayaran yuran tadika / tuisyen / persekolahan, apakah tetap dikenakan bayaran penuh ?

Jawapan:

Kedua-dua pihak adalah dinasihatkan untuk berbincang khususnya berdasarkan kepada terma dan syarat perjanjian atau sebarang peraturan yang telah dipersetujui lebih awal jika ada, dengan syarat terma dan syarat serta peraturan tersebut tidak melanggar Syarak.

Dalam keadaan Perintah Kawalan Pergerakan (PKP) yang disebabkan oleh penularan wabak COVID-19, pengusaha sekolah / taska @ tadika / pusat tuisyen atau pengasuh tidak boleh mengenakan sebarang bayaran / yuran / upah kerana tiada perkhidmatan yang boleh diberikan lantaran pergerakan adalah dihadkan.

Jika bayaran telah dibuat lebih awal, maka bayaran lebihan tersebut adalah hak milik pembayar dan ia adalah amanah di tangan pengusaha / pengasuh dan boleh dituntut pada bila-bila masa.

Yuran / upah tersebut boleh disimpan atas dasar amanah oleh pihak sekolah / taska / pengusaha / pengasuh dengan izin pembayar sehingga keadaan kembali normal. Jika wang itu telah digunakan maka pihak sekolah / taska / pengusaha / pengasuh hendaklah menggantikannya.

Apa yang penting, bayaran yuran atau upah hanya boleh diambil setakat perkhidmatan yang diberikan sahaja iaitu setakat sebelum Perintah Kawalan Pergerakan (PKP) yang disebabkan oleh penularan wabak COVID-19 bermula.

Keadaan Perintah Kawalan Pergerakan (PKP) yang disebabkan oleh penularan wabak COVID-19 dikira sebagai salah satu keadaan faktor mendatang atau hal mendatang yang tidak terduga “‘awaridh tari’ah” atau “zuruf tari’ah” yang memberikan kesan kepada kontrak yang telah dimeterai.

Ini kerana ia adalah di luar kawalan pihak-pihak berkontrak ( berakad) yang menyebabkan mereka tidak dapat melaksanakan iltizam dan tanggungjwab masing-masing. Oleh itu, kontrak (akad) adalah terfasakh atau terlerai.


“Jom Baca Al-Mulk Baby.” Elfira Buka Cerita, Ibu Beri Syarat Pada Suami Kena Hafal Surah Al-Mulk Sebelum Nikah!

Setiap pasangan pasti ada momen indah bertemu buat kali pertama sebelum bergelar suami isteri.  Demikian juga dengan pasangan muda sama cantik sama padan, Elfira Loy dan suami, Faris Khairol Anuar.

Kini rumah tangga pasangan ini bertambah bahagia dengan hadirnya permata hati sulung, Muhamad Rayyan Khalaf bin Muhamad Faris.

Bakal memasuki tahun kedua perkahwinan awal Januari nanti, Elfira atau mesra dengan panggilan El ditanya peminatnya mengenai ‘cara pertemuan’ bersama sang suami tercinta.

Pelakon berusia 26 tahun itu bagaimana pun cukup sporting dan berkongsi kisah ‘sweet’ di sebalik pertemuan mereka suatu ketika dahulu.

Setiap soalan yang diberikan peminat dimuat naik jawapan menerusi IG Storynya termasuklah detik pertemuan istimewa dengan suaminya.

Menurut Elfira, kali pertama dia bertemu dengan suaminya adalah pada malam Anugerah Industri Muzik ke-20 pada 2013.

Faris memuat naik foto mereka berdua di Twitter dan mengucapkan terima kasih kepada Datuk Aznil Nawawi yang telah mempertemukan mereka berdua pada malam bersejarah tersebut.

Tambah El lagi, rakan baiknya Anis, yang juga merupakan anak kepada pelakon Rosyam Nor pernah mendoakan supaya dia dan Faris berjodoh.

Lebih istimewa lagi, El turut mendedahkan  saat manis bermulanya bibit cinta dengan Faris apabila ditanya oleh peminat mengenai surah kegemarannya.

Malah, ibunya turut memberi syarat kepada Faris supaya menghafal surah al-Mulk terlebih dahulu sekiranya mahu beristerikan Elfira.

“Faris, kalau nak kahwin dengan anak aunty, kena hafal al-Mulk,” tulis Elfira.


Sayu Diri Semakin Tua Guna ‘Filter’, Aliff Syukri Kucup Pipi Ammar Undang Sebak Warganet!

Semalam tular satu filter di sebuah laman sosial media yang mampu mengubah wajah seseorang menjadi tua. Kebanyakan yang menggunakan filter tersebut meluah rasa sebak apabila wajah yang dipamerkan itu sama seperti wajah yang dirindui, iaitu ibu atau bapa yang telah lama meninggalkan mereka.

Tidak lepaskan peluang turut serta menggunakan filter yang sama, Usahawan Terkenal Datuk Seri Aliff Syukri tampil berkongsi momen dirinya bermain filter tersebut bersama anak sulungnya, Ammar Ahyan.

Yang menjadi perhatian dalam video tersebut, melihat perubahan wajahnya yang semakin dimamah usia menggunakan filter tersebut menyebabkan dirinya sendiri sebak dan terus mencium pipi anaknya itu.

“Semua orang akan tua dan akan pergi, hargai orang tersayang anda. Abah sayang amayan (Ammar Ahyan) sampai mati,” tulisnya di ruangan kapsyen perkongsiannya di laman Tiktok itu.

Meninjau di ruangan komen, rata-rata turut meluahkan rasa sebak melihat reaksi Aliff yang tiba-tiba bertukar sedih itu. Malah, ada yang akui filter tersebut memang mengundang rasa sayu bagi sesiapa yang mencubanya.